title: Omen

text: Se voi tarkoittaa myös seuraavia asioita:


title: Sulanisojalka

text: Sulanisojalka ("Megapodius bernsteinii") on isojalkojen sukuun kuuluva kanalintu, jota tavataan vain Indonesiassa. Sulanisojalkaa uhkaa sen elinalueina olevien metsien tuhoutuminen. Sulanisojalka elää subtrooppisissa ja troopisissa sademetsissä. Laji on vaarantunut.


title: Sulanisojalka

text: Sulanisojalat ovat pienipäisiä ja isojalkaisia lintuja.


title: Lost Highway

text: Lost Highway voi tarkoittaa seuraavia asioita:


Ampumahiihdon maailmanmestaruuskilpailut 1971 järjestettiin Hämeenlinnassa, Suomessa.


Ampumahiihdon maailmanmestaruuskilpailut 1970 järjestettiin Östersundissa, Ruotsissa.


Ampumahiihdon maailmanmestaruuskilpailut 1969 järjestettiin Zakopanessa, Puolassa.


Ampumahiihdon maailmanmestaruuskilpailut 1967 järjestettiin Altenbergissä, Itä-Saksassa.


title: Davis Cleveland

text: Davis Cleveland (s. 5. helmikuuta 2002) on yhdysvaltalainen lapsinäyttelijä, joka tunnetaan parhaiten roolistaan televisiosarjassa "Shake It Up".


Ampumahiihdon maailmanmestaruuskilpailut 1966 järjestettiin Garmisch-Partenkirchenissä, Länsi-Saksassa. MM-kisojen ohjelmassa oli ensi kertaa viestihiihto aiemman joukkuekilpailun sijasta.


title: Alma (kryptozoologia)

text: Alma eli Almas, joka tunnetaan myös nimella Siperian lumimies, on jetin ja Isojalan kaltainen tuntematonta lajia edustavaksi väitetty olento, joita väitetään elävän Kaukasuksella, Pamirilla, Altailla sekä Siperiassa. Alma kuvataan Isojalkaa pienemmäksi ja ihmismäisemmäksi. Ensimmäiset kirjatut havainnot Almasta ovat jo 1400-luvulta.


title: Alma (kryptozoologia)

text: Ainoat todisteet Almasta ovat silminnäkijähavainnot, suuret ihmismäiset jalanjäljet, erilaiset löydetyt rakennelmat, joiden uskotaan Almojen tehneen, sekä muutamat videot, joissa väitetään näkyvän Alma tai Alman kaltainen olento.


title: Alma (kryptozoologia)

text: Lokakuussa 2011 venäläinen retkikunta väitti löytäneensä Venäjän Shorijavuorilta Siperiasta lumimiehen jalanjälkiä, makuusijan, reviirimerkintöjä ja turkisnäytteitä. Väitteitä pidetään kuitenkin vain mukana olleen venäläispoliitikko ja -nyrkkeilijä Nikolai Valujevin julkisuustempauksena ja Kemerovon aluehallinnon yrityksenä houkutella seudulle turisteja.


title: Alma (kryptozoologia)

text: Kryptozoologit Myra Shackely ja Bernard Heuvelmans ovat arvelleet, että Almat ovat eloon jääneitä neandertalinihmisiä. Tämän uskomuksen kannalla oli jo 1950-luvulla neuvostoliittolainen tutkija Boris Porshnev tutkittuaan silminnäkijöiden raportteja. Kryptozoologi Loren Colemanin mielestä kyseessä on pystyihmisen elossa olevia yksilöitä.


title: Lazit

text: Lazit ovat lazin kieltä puhuva etninen ryhmä Turkin koillisosassa Mustanmeren rannalla. Kansatieteellisessä kirjallisuudessa heitä pidetään georgialaisten alaryhmänä. Turkissa lazeiksi kutsutaan usein kaikkia Mustanmeren itäisen ranta-alueen asukkaita.


title: Lazit

text: Lazien asuinalue Lazistan käsittää Çoruhjoen ja Mustanmeren rannikon välisen alueen Georgian rajalta Trabzoniin, tosin nykyisin yhtenäinen laziasutus ulottuu lännessä vain Rizen satamakaupungin ympäristöön saakka. Georgiassa lazeja on Adžarian Sarpin kylässä.


title: Lazit

text: Turkin vuoden 1945 väestönlaskennassa rekisteröitiin 47 000 lazin kielen puhujaa. Neuvostoliitossa oli vuoden 1926 väestönlaskennan mukaan 600 lazia ja 700 lazin kielen puhujaa. Vuonna 1970 lazien kokonaismääräksi arvioitiin 50 000 henkeä. Turkissa he ovat vähitellen sulautumassa muihin turkkilaisiin.


title: Lazit

text: Lazin kieli kuuluu kartvelilaisiin kieliin. Sen lähin sukukieli on mingreli. Lazi toimii yhteisön suullisen kanssakäymisen välineenä. Kirjakielenään lazit käyttävät Turkissa turkkia ja Georgiassa georgiaa.


title: Lazit

text: Lazeja on pidetty muinaisten kolkhislaisten jälkeläisinä. Myöhemmin he muodostivat Lazican kuningaskunnan, joka oli riippuvainen Bysantista ja Persiasta. 500-luvulla lazit käännytettiin kristityiksi. 1200-luvun alussa alueelle syntyi kreikkalainen Trapezuntin keisarikunta, jonka ottomaanit valloittivat vuonna 1461. 1500–1700-luvuilla lazit kääntyivät sunnimuslimeiksi.


title: Lazit

text: Perinteisiä elinkeinoja ovat maanviljely ja karjanhoito. Lisäksi hoidettiin hedelmäpuutarhoja, pidettiin mehiläisiä ja harjoitettiin metsästystä. Myytäväksi kasvatettiin hasselpähkinöitä ja 1960-luvulta lähtien teetä. Lazit ovat myös tunnettuja merenkävijöitä ja kauppiaita.


title: Lazit

text: Turkkilaisessa kansanperinteessä lazeilla on maantie- ja merirosvojen maine. Heistä kerrotaan myös lukuisia etnisiä vitsejä, joiden päähenkilö on yksinkertainen anjovista syövä lazimerimies.


Ampumahiihdon maailmanmestaruuskilpailut 1965 järjestettiin Elverumissa, Norjassa.


title: Michele ja Jennifer Steffin

text: Michele ja Jennifer Steffin (molemmat s. 23. maaliskuuta 1981 West Covina, Kalifornia, Yhdysvallat) ovat yhdysvaltalaiset identtiset kaksoset, jotka esiintyivät "Pieni talo preerialla" -draamasarjassa vuosina 1982–1983 Laura Ingalls Wilderin tyttären Rose Wilderin roolissa.


Ampumahiihdon maailmanmestaruuskilpailut 1963 järjestettiin Seefeldissä, Itävallassa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.


title: Valokalat

text: Valokalat ("Myctophiformes") on viuhkaeväisiin kuuluva kalalahko.


title: Valokalat

text: Varhaisimmat valokalojen lahkoon kuuluvat fossiilit on ajoitettu myöhäiselle liitukaudelle. Nykyään lahkoon kuuluu kaksi heimoa ja noin 245 lajia ja lahko on ainoa ylälahkossa "Scopelomorpha". Valokalat ovat sukua auloppikaloille ja muistuttavat niitä, mutta eroavat eräiden lihastensa ja valoelimiensä perusteella. Lahkon lajien ruumis on litteähkö ja niillä on rasvaevä. Tunnusmerkillisiä piirteitä ovat myös valoelimet ja suurikokoinen kuonon kärjessä oleva suu. Valokalojen heimon kaloilla on sekä kehittyneitä, että primitiivisiä piirteitä. Rasvaevän säilyminen on primitiivinen piirre. Yläleuka ja kita ovat erillään toisistaan samoin kuin kehittyneimmillä kalalahkoilla. Lahkon lajien luokittelu perustuu kuulokivielimiin ja valoelimiin.


title: Valokalat

text: Valokalat ovat syvänveden kaloja, joita tavataan kaikista valtameristä. Ne elävät päivisin yli 200 metrin syvyydessä ja tulevat öisin lähemmäs pintaa. Lahko lajit muodostavat suurimman syvissä vesissä elävän kalaryhmän ja ne ovat tärkeää ravintoa muille kaloille ja eläimille.


Ampumahiihdon maailmanmestaruuskilpailut 1962 järjestettiin Hämeenlinnassa, Suomessa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.


Ampumahiihdon maailmanmestaruuskilpailut 1961 järjestettiin Uumajassa, Ruotsissa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.


title: Häissä

text: ”Häissä” (kulkenut internetissä myös nimellä ”Pienissä häissä”) on rap-kaksikko Jaren & VilleGallen kolmas single heidän esikoisalbumiltaan "Mustaa kultaa". Single julkaistiin musiikkivideonsa kanssa 18. huhtikuuta 2011. Kappaleella vierailee jääkiekkoilija Siim Liivik taiteilijanimellä "Märkä-Simo", ja sen on tuottanut Sakke Aalto.


title: Häissä

text: ”Häissä” julkaistiin musiikkivideon kanssa 18. huhtikuuta 2011. Tätä ennen kappale oli kuitenkin vuotanut internetiin ja se löytyi YouTubesta jo 24. maaliskuuta 2011. ”Häissä” julkaistiin digitaalisena latauksena 27. huhtikuuta 2011. Ilmestyessään kappale sai hyvän vastaanoton. Se nousi Suomen virallisen singlelistan kärkeen viikolla 19/2011. Se nousi ensimmäiseksi myös Latauslistalla ja Finnish Dance Chartilla. Kappale oli ehdolla Ylen kisabiisiksi Jääkiekon MM-kisoihin 2011, mutta tuli toiseksi. ”Häissä” äänestettiin Suomen viralliseksi kesähitiksi ja se oli ehdolla vuoden 2012 Emma-gaalassa kategoriassa "Vuoden biisi". ”Häissä” myi platinaa 20. huhtikuuta 2012. Kappale löytyy myös "Leijonat 2011" -kokoelmalevyltä.


title: Työväen Urheiluseurojen Keskusliitto

text: Työväen Urheilusseurojen Keskusliitto (lyh. TUK) oli suomalainen työläisurheiluseurojen keskusjärjestö. Liiton perustivat Työväen Urheiluliitosta eronneet sosiaalidemokraattijohtoiset seurat 13. joulukuuta 1959. TUK toimi itsenäisenä järjestönä aina 1970-luvun lopulle, jolloin se yhdistyi takaisin TUL:ään. Yhdistymisratkaisu hyväksyttiin lopullisesti TUK:n viimeisessä ylimääräisessä liittokokouksessa 25. toukokuuta 1979.


title: Työväen Urheiluseurojen Keskusliitto

text: TUK:n syntyyn vaikuttivat Työväen Urheiluliiton sisällä valinneet ristiriidat ja ennen kaikkea sosiaalidemokraattisen puolueen sisäiset valtataistelut. Ajankohdan kiistojen keskeinen henkilö oli silloinen TUL:n puheenjohtaja Väinö Leskinen, joka toimi samaan aikaan SDP:n puoluesihteerinä. Lähtölaukauksena TUK:n synnylle on pidetty tammikuussa 1952 käynnistynyttä tapahtumaketjua: erikoisliitot olisivat menettäneet valtansa ja sosiaalidemokraatit olisivat merkittävästi vahvistaneet urheilupoliittista asemaansa.


title: Työväen Urheiluseurojen Keskusliitto

text: Leskisen ryhmän menetettyä valta-asemansa TUL:n johdossa uudelle puheenjohtaja Penna Tervon ja hänen kuolemansa jälkeen Pekka Martinin johtamalle ryhmälle Leskisen ryhmä perusti kokouksessaan kesäkuussa 1956 Urheilun Tuki r.y.:n.


title: Työväen Urheiluseurojen Keskusliitto

text: Urheilun Tuki aatteellisena yhteistyöelimenä ei voinut olla pitkään ratkaisu TUL:n ulkopuolelle ajatuneille seuroille, sillä tiukat parlamentaariset kytkökset synnyttivät painetta oman keskusjärjestön perustamiseen. Erikoisliitoissa Urheilun Tuen-piirissä toimiville seuroilla ei ollut juurikaan sananvaltaa. Myös valtionavun saaminen edellytti keskusjärjestöä.


title: Työväen Urheiluseurojen Keskusliitto

text: Ratkaisevaksi TUK:n synnylle muodostui kesällä 1959 pidetyn TUL:n XIV liittokouksen päätös sanoa irti kaikki yhteistoimintasopimukset SVUL:n erikoisliittojen kanssa. Oman keskusliiton avulla leskisläinen oppositio uskoi saavansa TUL:stä lisää seuroja, jotka kannattaisivat erikoisliittopohjaista yhteistyötä.


title: Työväen Urheiluseurojen Keskusliitto

text: Työväen Urheiluseurojen Keskusliiton TUK:n perustava kokous pidettiin Kauppakorkeakoululla Helsingissä 13. joulukuuta 1959. Läsnä oli 34 seuran edustajia, lähinnä TUL:sta erotetuista seuroista. Puheenjohtajaksi valittiin Arvi E. Heiskanen ja varapuheenjohtajaksi Pajulahden urheiluopiston rehtori Pentti Anttila.


title: Työväen Urheiluseurojen Keskusliitto

text: Merkittäviä TUL:sta TUK:oon siirtyneitä pääkaupunkilaisseuroja olivat m.m. Helsingin Työväen Uimarit (HTU), Helsingin Tarmo, Työväen Mailapojat (TMP), Helsingin Kisa-Toverit (HKT), Töölön Vesa, Pitäjänmäen Tarmo, Elannon Isku. Muualla Suomessa nimekkäitä entisiä TUL:n seuroja uudessa TUK:ssa oli sitten vähemmän, kuten esim. Turun Toverit, Porin Pyrintö, Euran Raiku, Lahden Sampo, Tainionkosken Tähti, Vuoksenniskan Vesa, Kotkan Reipas, Kuusankosken Puhti, Vaasan Kiisto, Seinäjoen Sisu, Kokkolan Jymy ja Rovaniemen Reipas. Erityisesti jalkapallossa menestyneitä entisiä TUL:laisseuroja olivat m.m. Kotkan Työväen Palloilijat, Mikkelin Pallo-Kissat, Oulun Työväen Palloilijat.


title: Työväen Urheiluseurojen Keskusliitto

text: Vuoteen 1963 mennessä suurin osa TUL:stä erotetuista ja eronneista 115 seurasta liittyi TUK:hon. Vuonna 1968 TUK ilmoitti jäsenmääräkseen noin 67 000. Valtion rahanjakoon TUK pääsi mukaan vuonna 1961.


title: Thirteen (albumi)

text: TH1RT3EN on yhdysvaltalaisen thrash metallia soittavan Megadethin 13. studioalbumi. Albumi julkaistiin 1. marraskuuta 2011 . Levyn nimi juontuu siitä, että yhtyeen laulaja-kitaristi Dave Mustaine aloitti kitaransoiton 13-vuotiaana, on syntynyt syyskuun 13. päivä ja kyseessä on yhtyeen 13. levy. Levyllä soittaa ensimmäistä kertaa sitten vuonna 2001 julkaistun "The World Needs a Heron" perustajajäsen ja basisti David Ellefson.


title: Thirteen (albumi)

text: Albumi debytoi Suomen virallisen listan sijalle 8.


Ampumahiihdon maailmanmestaruuskilpailut 1959 järjestettiin Courmayeurissa, Italiassa. Ne olivat järjestyksessään toiset ampumahiihdon maailmanmestaruuskilpailut. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.


Ampumahiihdon maailmanmestaruuskilpailut 1958 järjestettiin Saalfeldenissä, Itävallassa. Ne olivat järjestyksessään ensimmäiset ampumahiihdon maailmanmestaruuskilpailut. Ohjelmassa olivat miesten 20 kilometrin kilpailu sekä joukkuekilpailu.


title: Paavo Repo

text: Paavo Repo (s. 5. tammikuuta 1927 Kuopio) on suomalainen ampumahiihtäjä.


title: Paavo Repo

text: Repo kilpaili ainoan kerran arvokilpailuissa 34-vuotiaana vuoden 1961 MM-kisoissa ja saavutti 20 kilometrin matkalla pronssia sekä joukkuekilpailussa kultaa. Vielä vuonna 1963 hän oli Suomen, Ruotsin, Ison-Britannian ja Itä-Saksan maaottelussa henkilökohtaisen kilpailun nopein. SM-kilpailuissa hän sijoittui parhaimmillaan neljänneksi vuonna 1961. Hän toimi myöhemmin Suomen ampumahiihtoliiton päävalmentajana.


title: Valentin Pšenitsyn

text: Valentin Nikolajevitš Pšenitsyn (, s. 3. marraskuuta 1936) on Neuvostoliittoa edustanut ampumahiihtäjä. Hän saavutti arvokilpailuissa yhden henkilökohtaisen mitalin sekä viisi joukkuemitalia, joista kolme kultaa.


title: Valentin Pšenitsyn

text: Pšenitsyn sijoittui ampumahiihdon ensimmäisissä MM-kilpailuissa 1958 henkilökohtaisella 20 kilometrin matkalla seitsemänneksi ja sai joukkuekilpailussa hopeaa. Vuoden 1959 MM-kilpailuissa hän oli jälleen 20 kilometrillä seitsemäs ja voitti joukkuekilpailussa kultaa. Squaw Valleyn olympialaisissa 1960 hän sijoittui viidenneksi; joukkuekilpailu ei ollut ohjelmassa mukana. Uumajan MM-kilpailuissa 1961 hän sijoittui neljänneksi ja sai joukkuekilpailussa hopeaa. Hämeenlinnan MM-kilpailuissa 1962 hän saavutti uransa ainoan henkilökohtaisen arvokisamitalin, pronssia. Joukkuekilpailussa Neuvostoliitto voitti kultaa. Seefeldin MM-kilpailuissa 1963 Pšenitsyn jäi seitsemänneksi mutta voitti jälleen joukkuekilpailussa kultaa. Innsbruckin olympiakisoissa 1964 hän kaatui matkan varrella ja kadotti kaksi patruunaa lumeen. Puuttuvat patruunat toivat hänelle neljä sakkominuuttia, ja vaikka hän muilla 18 laukauksellaan osui tauluihin, jäi hän lopputuloksissa seitsemänneksi.


title: Valentin Pšenitsyn

text: Valentin Pšenitsyn oli ammatiltaan opettaja.


title: Frankie Provenzano

text: Francesco ”Frankie” Provenzano (s. 12. helmikuuta 1986 Rooma) on italialainen moottoriurheilija. Hän aloitti uransa Italian Formula Renault -sarjassa vuonna 2006. Hän sijoittui toiseksi talvisarjassa. Hän ajoi myös kaksi kilpailua Eurocup Formula Renault ja Euroseries 3000 -sarjassa. Vuonna 2007 Provenzano kilpaili Italian Formula Master -sarjassa sijoittuen kolmanneksi. Hän kilpaili myös International Formula Master -sarjassa sijoittuen sijalle 20. Hän toisti saman seuraavana vuonna. Provenzano ajoi myös neljä kilpailua Aasian GP2-sarjassa Trident-tallissa saavuttamatta pisteitä. Vuonna 2009 Provenzano kilpaili World Series by Renault -sarjassa ja IFM-sarjassa.


title: Eino Närvä

text: Eino Närvä (s. 2. maaliskuuta 1932 Harjavalta) on suomalainen ampumahiihtäjä.


title: Eino Närvä

text: Närvä kilpaili ainoan kerran arvokilpailuissa Uumajan MM-kisoissa 1961. Hän sijoittui 20 kilometrin matkalla kymmenenneksi mutta oli heikoin suomalainen eikä mahtunut niiden kolmen suomalaisen joukkoon, jotka saivat joukkuekilpailun kultamitalin. Samana vuonna hän saavutti SM-hopeaa ja voitti seuraavana vuonna Suomen-mestaruuden. Hän saavutti SM-mitaleja myös pistooliammunnassa. Hän toimi Suomen ampumahiihtoliiton valmentajana 1960-luvun lopulla ja 1970-luvulla sekä liiton johtoelimissä.


title: Boss of the Plains

text: Boss of the Plains (BP) on brittiläisperäinen päähine. Hattu oli alun perin brittiläisen ratsuväkiupseerin hattu, jollaista käytettiin 1800-luvun loppupuolella.


title: Boss of the Plains

text: Hattu on korkeakupuinen ja leveälierinen huopahattu, jonka kuvussa on neljä painallusta. Lieri on noin 20 senttimetriä tasaleveä. Hattuun kuuluu leukanauha.


title: Boss of the Plains

text: Hatun kutsumanimi "BP" on aiheuttanut sekaannusta Partioliikkeen perustajasta Robert Baden-Powellin lempinimen "B-P" kanssa. Sekaannusta on lisännyt se, että Baden-Powell toi tämän tuntemansa sotilaspäähineen partioliikkeen käyttöön. Tunnetuin ja käytetyin kuva hänestä on muotokuva juuri tällainen hattu päässään. Hattu korvautui kuitenkin eri puolilla vähitellen kansallisilla päähineillä kuten venelakeilla ja bareteilla.


title: Boss of the Plains

text: Yhdysvalloissa tätä hattua kutsutaan metsänvartijanhatuksi () ja sitä käytetään runsaasti muun muassa poliisin ja metsänvartijoiden virkapuvuissa, joskin se on hiljalleen syrjäytymässä lippalakin tieltä.


title: Boss of the Plains

text: BP-hatusta on kehitetty myös muut Stetsonin hatut, joita näkee muun muassa villin lännen elokuvissa.


title: Boss of the Plains

text: Suomessa tästä partiohattumallista luovuttiin sodan jälkeen.


title: Maamyyräpäästäinen

text: Maamyyräpäästäinen ("Anourosorex squamipes") on aasialainen pieni nisäkäs. Sitä tavataan Kiinassa, Intiassa, Laosissa, Myanmarissa, Vietnamissa ja Thaimaassa.


title: Maamyyräpäästäinen

text: Maamyyräpäästäisen pää ja vartalo ovat 8,5-11 cm pitkät ja häntä 7-17 mm. Turkki on tuuhea ja pehmeän samettinen. Selkäpuoli on tumman oliivinharmaa, vatsapuoli vaaleampi.


title: Heinijärvi (Liminka)

text: Heinijärvi on kylä Limingan kunnassa. Kylä sijaitsee kantatien 86 varressa noin 15 kilometrin päässä kunnan keskustaajamasta. Kylästä lähtee tieyhteys Kiiskilänkylään ja Temmekselle.


title: Heinijärvi (Liminka)

text: Nimensä Heinijärven kylä on saanut 1950-luvulla kuivatetusta järvestä.


title: Heinijärvi (Liminka)

text: Vuonna 1995 avattu Kukka- ja eläinpuisto Escurial sijaitsee Heinijärvellä kantatien 86 varressa.


title: Tiger Telematics

text: Tiger Telematics oli ruotsalainen elektroniikkavalmistaja, joka tunnettiin parhaiten Gizmondo-käsikonsolistaan, joka julkaistiin 19. maaliskuuta 2005.


title: Tiger Telematics

text: Konsolin valmistus lopetettiin helmikuussa 2006, ja sen huonon myynnin takia Tiger Telematics joutui vararikkoon 2006.


title: Tiger Telematics

text: Yrityksellä oli tytäryhtiö Gizmondo Europe.


title: Ringer (televisiosarja)

text: Ringer on yhdysvaltalainen The CW Television Networkin draamasarja, jonka pääosaa näyttelee Sarah Michelle Gellar. Sarjan ovat luoneet Eric Charmelo ja Nicole Snyder, jotka ovat vaikuttaneet muun muassa "Supernaturalin" kuudennella tuotantokaudella. Sarjan ensimmäinen jakso esitettiin Yhdysvalloissa 13. syyskuuta 2011. "Ringer" jäi yhden tuotantokauden mittaiseksi, sillä alhaisista katsojaluvuista johtuen kanava ei tilannut siitä toista tuotantokautta.


title: Ringer (televisiosarja)

text: Sarja kertoo nuoresta naisesta, joka alkaa elää kaksoissiskonsa henkilöllisyydellä, mutta joutuukin keskelle tämän ihmissuhdesotkuja. Suomessa sarjaa alettiin esittää valtakunnallisesti Livillä maanantain myöhäisillassa 7. kesäkuuta 2014. Aiemmin sarjaa on esitetty maksukanava Nelonen Kinolla.


title: Ringer (televisiosarja)

text: Bridget Kelly (Sarah Michelle Gellar) on entinen strippari, joka on ainoa silminnäkijä mafiapomon tekemään murhaan. FBI-agentti Victor Machado (Nestor Carbonell) haluaa Bridgetin todistavan oikeudessa mafiapomoa vastaan, mutta ennen oikeudenkäyntiä Bridget pakenee New Yorkiin kaksoissiskonsa Siobhanin (myös Gellar) luo. Kun Bridget uskoo Siobhanin tappaneen itsensä, hän ottaa tämän henkilöllisyyden ja esiintyy siskonaan. Bridgetille paljastuu, että Siobhan on pettänyt aviomiestään Andrew'ta (Ioan Gruffudd) Henryn (Kristoffer Polaha) kanssa, joka on myös hänen parhaan ystävänsä Gemman (Tara Summers) aviomies.


title: Ringer (televisiosarja)

text:
Päärooleissa:
Sivurooleissa:


title: Ringer (televisiosarja)

text: Vuoden 2011 alussa ilmoitettiin, että Sarah Michelle Gellar esittäisi pääosaa uudessa televisiosarjassa "Ringer". Pilottijakson kuvaukset alkoivat New Yorkissa maaliskuussa 2011. Gellar toimii myös sarjan vastaavana tuottajana Peter Traugottin ja Pam Veaseyn kanssa. Pilottijakson ohjasi Emmy-voittaja Richard Shepard ja sen käsikirjoittivat sarjan luojat Eric Charmelo ja Nicole Snyder. Loput jaksot kuvataan Los Angelesissa.


title: Ringer (televisiosarja)

text: The CW tilasi sarjaa aluksi 13 jakson verran, kunnes 12. lokakuuta 2011 sitä tilattiin täydet 22 jaksoa.


title: Tencent QQ

text: Tencent QQ (tunnetaan yleisesti nimellä QQ) on kiinalainen pikaviestintäohjelma. QQ ei menestynyt aluksi, mutta nykyisin se on Kiinan käytetyin pikaviestintäohjelma. Maaliskuussa 2013 aktiivisia käyttäjiä oli 798,2 miljoonaa.


title: Tencent QQ

text: QQ:ta voi käyttää muun muassa iPadissä, iPhonessa, iMacissä sekä tietokoneissa Windows- ja Mac OS X -käyttöjärjestelmillä.


title: Gavin Rossdale

text: Gavin McGregor Rossdale (s. 30. lokakuuta 1965) on englantilainen muusikko ja näyttelijä. Hänet tunnetaan parhaiten Bush-yhtyeen laulajana ja kitaristina. Lisäksi hän on näytellyt muutamissa elokuvissa ja televisiosarjoissa, kuten "Constantine" (2005) ja "The Bling Ring" (2013).


title: Gavin Rossdale

text: Gavin on esiintynyt myös Apocalyptican kanssa, ja vuonna 2010 he tekivät singlen ”End of Me”.


title: Gavin Rossdale

text: Rossdale oli vuodesta 2002 vuoteen 2015 naimisissa laulaja Gwen Stefanin kanssa. Pariskunnalla on kolme poikaa Kingston James McGregor Rossdale (s. toukokuu 2006), Zuma Nesta Rock Rossdale (s. elokuu 2008) ja Apollo Bowie Flynn Rossdale (s. helmikuu 2014). Rossdalella on lisäksi tytär Daisy Lowe lyhyestä suhteesta muotisuunnittelija Pearl Lowen kanssa 1980-luvun lopulla.


title: Zenon Jaskuła

text: Zenon Jaskuła (s. 4. kesäkuuta 1962 Gorzów Wielkopolski) on puolalainen maantiepyöräilijä. Hän sai hopeaa 100 kilometrin joukkueaika-ajossa Soulin olympialaisissa 1988 ja Chambéryn MM-kilpailuissa 1989. Hän kilpaili ammattilaisena vuosina 1990–1998. Vuoden 1993 Ranskan ympäriajossa hän voitti Saint-Lary-Soulaniin päättyneen 16. etapin ja sijoittui kokonaiskilpailussa Miguel Indurainin ja Tony Romingerin jälkeen kolmanneksi.


title: Zenon Jaskuła

text: Lähde: Cycling Archives


title: Fiat-raha

text: Fiat-raha tarkoittaa sinänsä arvoltaan merkityksetöntä vaihdannan välinettä, jonka arvo perustuu hallinnon luomiin säännöksiin tai lakeihin, sekä ihmisen perusteettomaan käsitykseen sen arvosta, eikä mihinkään vaihdantavälineen itsensä konkreettiseen ominaisuuteen. Seteliraha on konkreettinen esimerkki tällaisesta rahasta. Termi tulee latinan sanasta "fiat", joka on latinankielisen ""-verbin konjunktiivimuoto: "tulkoon" tai "tapahtukoon". Chartalismi on rahajärjestelmää käsittelevä taloustieteen teoria.


title: Lievestuoreen Liisa

text: Lievestuoreen Liisa on Irwin Goodmanin vuonna 1971 julkaistu musiikkikappale "Poing poing poing" -albumilta. Goodmanin säveltämä ja Vexi Salmen (Emil von Retee) sanoittama kappale käsittelee Lievestuoreen sellutehtaan aiheuttamia ympäristöhaittoja. Kappale julkaistiin myös singlenä B-puolenaan ”Kööpenhaminassa vain”.


title: Lievestuoreen Liisa

text: Kappale syntyi, kun Goodmanin hovisanoittaja Vexi Salmi luki keväällä 1971 Helsingin Sanomista uutisen, jossa kerrottiin Lievestuoreen sellutehtaan avaamisesta uudelleen. Salmi kirjoitti tekstin välittömästi Helsingissä, ja koska Goodman oli keikalla Mikkelissä, luovutti Salmi tekstin kirjekuoressa linja-autonkuljettajalle, joka puolestaan luovutti sen määränpäässä, Mikkelin linja-autoasemalla, Goodmanille. Goodman teki sävellyksen, ja lähetti sen seuraavalla linja-autolla takaisin Helsinkiin, jolloin se palasi Salmelle ennen yötä. Vielä saman yön aikana Markku Johansson teki kappaleeseen sovituksen. Seuraavana päivänä siirryttiin studioon, jolloin nauhoitettiin taustat ja lopuksi Goodman lauloi oman osuutensa.


title: Lievestuoreen Liisa

text: Single ilmestyi viikko sen jälkeen, kun Helsingin Sanomien artikkeli oli julkaistu. Kappale soi paljon radiossa kesän aikana varmistellen Goodmanin tulevan "Poing poing poing" -albumin menestystä.


title: Lievestuoreen Liisa

text: Lievestuoreen sellutehdas oli kuuluisa siitä, että 1970-luvun puutteellisen luonnonsuojelun mukaisesti se laski jätteensä suoraan viereiseen Lievestuoreenjärveen, mikä johti pahanhajuisen lipeälammen muodostumiseen. Tämä ei kuitenkaan juurikaan haitannut työntekijöitä ja asukkaita, sillä tehdas tarjosi satoja työpaikkoja. Kappaleen rivi ”Tehdas haiskoon, leipää tuo se vain” viittaa tähän asenteeseen. Vexi Salmi on kuitenkin korostanut, ettei ”Lievestuoreen Liisa” ole poliittinen kannanotto, vaan ”lähinnä kupletti ja vitsi ajankohtaisesta aiheesta”.


title: Lievestuoreen Liisa

text: Kappaleen on sanottu kuuluvan samaan kategoriaan kuin laulut ”Saarijärven Liisa”, ”Joensuun Elli” ja ”Muhoksen Mimmi”, joissa mainitaan paikkakunta, ja sieltä kotoisin oleva tyttö. Vexi Salmi onkin kuvannut ”Lievestuoreen Liisaa” kunnianosoituksenaan edellisille iskelmäpolville.


title: Lievestuoreen Liisa

text: Laulun sanoituksessa nuoripari haaveilee onnellisena likaojan varressa. Yhä avioparinakin he astelevat rinnakkain viemärille. Kappaleen romanttinen sanoitus luo suuren kontrastin siinä kuvatun haisevan tunkion kanssa.


title: Lievestuoreen Liisa

text: Laulun myötä Liisasta tuli Lievestuoreen nimikkotyttö, mistä osoituksena paikkakunnalla useaan otteeseen järjestetyt Liisan Höylät -huuliharppufestivaalit. Kyseisen tapahtuman yhteydessä on valittu Lievestuoreen Liisa, joista tunnetuin on ollut meloja ja olympiavoittaja Sylvi Saimo.


title: Lievestuoreen Liisa

text: Vuonna 2003 Vexi Salmi kirjoitti kappaleen jatko-osan, jonka levytti Irwin Goodmanin vanha soittokaveri Markku Laamanen. Kyseisessä laulussa eläkkeelle jääneen Liisan elämä hymyilee, mutta hänen miehensä on kuollut, joten Liisa käy iltaisin hautausmaalla. Hän käy myös tanssimassa läheisen motellin parketilla ja suhtautuu iloisesti elämään.


title: Lievestuoreen Liisa

text:
Vaikka Lievestuoreen tehdas esitetään kappaleessa varmuuden takaajana, ajautui se myöhemmin konkurssiin. Jäljelle jäi lipeälampi, joka aiheutti haittoja vielä vuosikymmeniä. Jätökset siivottiin yhteiskunnan kustannuksella.A-puoli
B-puoli


title: Zbigniew Spruch

text: Zbigniew Spruch (s. 13. joulukuuta 1965 Kożuchów) on puolalainen maantiepyöräilijä, joka kilpaili ammattilaisena vuosina 1992–2003. Hän edusti Lampre-tallia 1992–1995, Panariaa 1996, Mapeita 1997–1998 ja uudelleen Lamprea 1999–2003. Hän sai hopeaa Romāns Vainšteinsin voittamassa MM-kilpailujen maantieajossa Plouayssa 2000.


title: Zbigniew Spruch

text: Lähteet: Cyclingbase, Cycling Archives


title: Shrine Auditorium

text: Shrine Auditorium on konserttien ja muiden tapahtumien pitopaikka Los Angelesissa, Kaliforniassa, Yhdysvalloissa. Se on myös Al Malaikah Templen pääkonttori.


title: Shrine Auditorium

text: Shrine Auditoriumissa on pidetty Oscar-gaaloja sekä Primetime Emmy -palkintogaaloja ja lukuisia muita gaaloja, kuten American Music Awards, BET Awards, NAACP Image Awards, People's Choice Awards, Soul Train Music Awards ja My VH1 Music Awards. Vuonna 1933 siellä kuvattiin myös kohtaus "King Kong" -elokuvaan. Tammikuussa 1984 Michael Jackson ja hänen veljensä olivat kuvaamassa televisiomainosta Pepsille. Kuvauksissa sattui kuitenkin onnettomuus, kun pyrotekniset laitteet sytyttivät Jacksonin hiukset tuleen, ja hän sai toisen asteen palovammoja päänahkaansa. Marraskuussa 1995 Fugazi-yhtye esiintyi kahdessa loppuunmyydyssä konsertissa.


title: Legacy Recordings

text: Legacy Recordings on Sony Music Entertainmentin katalogiosasto. Sen perusti vuonna 1990 CBS Records (nimi muutettiin Sony Music muotoon vuonna 1991).


title: Benedict Cumberbatch

text: Benedict Timothy Carlton Cumberbatch CBE (s. 19. heinäkuuta 1976 Lontoo, Englanti) on brittiläinen näyttelijä ja elokuvatuottaja. Hän on työskennellyt sekä elokuvissa, televisiossa, teatterissa että radiossa.


title: Benedict Cumberbatch

text: Regent’s Park Open Air -teatterissa hän on näytellyt muun muassa näytelmissä "Turhaa lemmen touhua" (2001), "Kesäyön unelma" (2001) ja "Romeo ja Julia" (2003). Hän on näytellyt lisäksi muun muassa näytelmissä "Hedda Gabler" (2005), "After the Dance" (2010) ja "Frankenstein" (2011).


title: Benedict Cumberbatch

text: Televisiossa hän on vieraillut muun muassa sarjoissa "Sydämen asialla" (2000), "Hiljainen todistaja" (2002) ja "Fortysomething" (2003). Vuonna 2004 hän näytteli nimiroolia televisioelokuvassa "Hawking". Vuodesta 2010 hän on näytellyt Sherlock Holmesia televisiosarjoissa "Uusi Sherlock".


title: Benedict Cumberbatch

text: Hänen ensimmäinen elokuvansa oli "Sankareita ja vihollisia" (2003). Sen jälkeen hän on näytellyt muun muassa elokuvissa "Sovitus" (2007), "Pappi, lukkari, talonpoika, vakooja" (2011), "Sotahevonen" (2011), "Star Trek Into Darkness" (2013), "12 Years a Slave" (2013) ja "Viides valta" (2013). Vuosina 2012–2014 hän ääninäytteli Smaugia ja Sauronia "Hobitti"-elokuvatrilogiassa. Vuonna 2014 hän näytteli elokuvassa "The Imitation Game", josta hän sai parhaan miespääosan Oscar-ehdokkuuden. Hän on vuodesta 2016 näyttellyt Marvel Cinematic Universen elokuvissa Stephen Strangea / Tohtori Outoa.


title: Benedict Cumberbatch

text:
Cumberbatch on saanut kaksi Laurence Olivier -ehdokkuutta ja voittanut parhaan miespääosan näytelmästä "Frankenstein". Hän on lisäksi saanut neljä Bafta-ehdokkuutta ja kolme Emmy-ehdokkuutta, joista hän on voittanut parhaan miespääosan sarjasta "Uusi Sherlock", sekä saanut kaksi SAG-ehdokkuutta ja Golden Globe -ehdokkuuden. Vuonna 2014 Time-lehti listasi hänet yhdeksi maailman vaikutusvaltaisimmista ihmisistä.
Cumberbatchin vanhemmat ovat näyttelijät Timothy Carlton ja Wanda Ventham. Perheen juuret ovat vanhassa brittiläisessä yläluokassa. Cumberbatch varttui Kensington and Chelsean alueella ja kävi koulunsa sisäoppilaitoksessa.


title: Benedict Cumberbatch

text: Cumberbatch opiskeli näyttelemistä Manchesterin yliopistossa ja London Academy of Music and Dramatic Artissa.


title: Benedict Cumberbatch

text: Vuonna 2003 Cumberbatch osallistui Irakin sotaa vastustaneisiin mielenosoituksiin. Hän osallistuu myös nuorison parissa tehtävään hyväntekeväisyyteen.


title: Benedict Cumberbatch

text: Vuonna 2005 Cumberbatch lomaili ystävineen Etelä-Afrikassa ja joutui kaapatuksi KwaZulu-Natalin maakunnassa. Cumberbatch oli ystävineen vangittuna yön yli, mutta vangitsijat vapauttivat heidät seuraavana aamuna ilman selityksiä.


title: Benedict Cumberbatch

text: Maaliskuussa 2011 Cumberbatch erosi näyttelijä Olivia Poulet’sta yli 12 vuoden seurustelun jälkeen. Marraskuussa 2014 Cumberbatch kertoi "The Timesissa" julkaistussa sanomalehti-ilmoituksessa kihlautuneensa Sophie Hunterin kanssa. Pariskunta avioitui 14. helmikuuta 2015 ja sai ensimmäisen lapsensa saman vuoden kesäkuussa. Lokakuussa 2016 Cumberbatch vahvisti, että hän ja hänen vaimonsa odottavat toista lastaan.


title: Benedict Cumberbatch

text: Cumberbatch sai 10. marraskuuta 2015 kuningatar Elisabet II:lta Brittiläisen imperiumin ritarikunnan komentajan arvonimen.


title: Grzegorz Gwiazdowski

text: Grzegorz Gwiazdowski (s. 3. marraskuuta 1974 Lubawa) on puolalainen maantiepyöräilijä, joka kilpaili ammattilaisena vuosina 1998–2001. Hän edusti ensin kaksi vuotta Cofidis-tallia, jonka jälkeen Française des Jeux -joukkuetta 2000–2001. Hän voitti maailmancupiin kuuluneen Züri-Metzgete-kilpailun 1999 kukistettuaan toiseksi sijoittuneen Sergio Barberon 28 sekunnilla.


title: Grzegorz Gwiazdowski

text: Lähteet: Cycling Archives, Cyclingbase


title: Sakari Selin

text: Sakari Selin (26. heinäkuuta 1924 Tampere – 16. maaliskuuta 2014 Vantaa) oli Kansan Uutisten urheilutoimittaja. Hän kirjoitti eläkevuosinaan 1990-luvulta alkaen useita Suomen vasemmistolaisen työväenliikkeen historiaa käsitelleitä teoksia, joista osa oli samalla muistelmaluontoisia.


title: Sakari Selin

text: Jatkosodan aikana Selin toimi Tampereella Pellervo Takatalon johtamassa nuorten kommunistien vastarintaryhmässä. Selin jäi kiinni syksyllä 1942 ja joutui Valpon julmassa kuulustelussa lopulta paljastamaan myös Takatalon piilopaikan. Selin sai Turun hovioikeudessa elinkautisen vankeustuomion. Hänet vapautettiin sodan päätyttyä. Selin kirjoitti eläkepäivinään vastarintaryhmänsä toiminnasta kertovan tutkimuksen "Kun valtiopetos oli isänmaallinen teko". Vuonna 1992 valmistuneelle teokselle ei kuitenkaan löytynyt kustantajaa aiheen arkaluotoisuuden vuoksi, kunnes Kansan Sivistystyön Liitto julkaisi sen internetissä vuonna 1997. Painettuna se ilmestyi uutta tutkimusta sisältävänä versiona vasta 2011. Samasta ryhmästä kertovassa Hannu Salaman romaanissa "Siinä näkijä missä tekijä" esiintyvä hahmo Reino Tammelund perustuu löyhästi Seliniin. Hän käytti itsestään samaa salanimeä muistelmateoksensa alkuperäisessä versiossa, mutta vaihtoi sen myöhemmin oikeaan. Kalevi Seilonen julkaisi ryhmästä vuonna 1974 haastatteluteoksen "Vastarintaliike", jossa Selin esiintyy nimellä "Jakke".


title: Sakari Selin

text: Selin toimi sodan jälkeen jonkin aikaa Demokraattisen nuorisoliiton johdossa ja Terä-lehden päätoimittajana. Vuosina 1954–1958 hän johti Unkarin radion suomenkielistä toimitusta Budapestissa. Hän julkaisi vuonna 2006 päiväkirjansa Unkarin kansannousun ajalta. Selin toimi 1958–1973 Kansan Uutisten urheilutoimituksen johtajana ja sen jälkeen Veikkauksen johtajistossa eläkkeelle jäämiseensä saakka.


title: Ammunta olympialaisissa

text: Ammunta on ollut olympialaisten kilpailuohjelmassa ensimmäisistä nykyaikaisista olympialaisista lähtien, lukuun ottamatta vuosia 1904 ja 1928 se on ollut ohjelmassa jokaisissa kesäolympialaisissa. Naiset saivat omat sarjansa ensimmäisen kerran vuoden 1984 kisoissa, vuosina 1968-1980 miehet ja naiset ampuivat samassa kilpailussa. Olympialaisten ammuntaa hallitsee Kansainvälinen Ampumaurheiluliitto ISSF. Lajin menestynein maa olympialaissa on Yhdysvallat.


title: Ammunta olympialaisissa

text: "Miesten kilpailut" olivat vuosina 1968–1980 ja haulikkoammunnassa vuoteen 1992 asti avoimia kilpailuja, joihin myös naiset saivat osallistua. Kaksi naista saavutti mitalin näissä avoimissa kilpailuissa.


title: Haukkapöllö

text: Haukkapöllö ("Ninox scutulata") on pöllöihin kuuluva lintulaji. Se pesii Etelä-Aasiassa Intiasta ja Sri Lankasta Indonesiaan ja Etelä-Kiinaan.


title: Haukkapöllö

text: Tämä pöllö kuuluu pöllölintujen lahkossa pöllöjen heimoon, johon suurin osa pöllölajeista kuuluu. Toinen heimo on tornipöllöt ("Tytonidae").


title: Haukkapöllö

text:
Haukkapöllö pesii suurimmassa osassa trooppista Etelä-Aasiaa ja Lähi-idästä Etelä-Kiinaan. Sen elinpiiriä ovat puustoinen maaseutu ja metsät. Se munii puun koloon kolmesta viiteen munaa.
Haukkapöllö on keskikokoinen 32 senttimetriä pitkä pöllö, ja se on muodoltaan haukkamainen, mikä johtuu sen pitkästä pyrstöstä ja siitä, ettei sillä ole naamakiehkuraa. Se on päältä tummanruskea, pyrstö on viirullinen. Alta se on valkeahko, mutta siinä on punaruskeita viiruja, joskin Andamaaneilla tavattavan alalajin alapuoli on tummanruskea. Silmät ovat suuret ja keltaiset. Sukupuolet ovat samanlaiset.


title: Haukkapöllö

text: Laji on yölintu, mutta sen voi havaita, kun pikkulinnut kiusaavat sitä, kun se istuu puunoksalla. Se syö pääasiassa suuria hyönteisiä, sammakoita, liskoja, pikkulintuja ja hiiriä. Sen ääni on toistuvat matala ja hiljainen "uu-ak ...uu-ak...", jota kuulee aamu- ja iltahämärissä.


title: Haukkapöllö

text: Haukkapöllö on tavattu vaeltavana Australiassa ja Kazakstanissa. Palaussa olevan kannan alkuperä on tuntematon. Läntisellä pallonpuoliskolla sitä on tavattu vain kerran.


title: Haukkapöllö

text: Sillä on seuraavat alalajit:


title: Sylwester Szmyd

text: Sylwester Szmyd (s. 12. maaliskuuta 1978 Bydgoszcz) on puolalainen maantiepyöräilijä. Hän aloitti ammattilaisuransa 2001, ja edusti pitkään italialaisjoukkueita: vuosina 2001–2002 Tacconi Sportia, 2003 Mercatone Unoaa, 2004 Saecoa, 2005–2008 Lamprea ja 2009–2012 Liquigasta, 2013-2014 Team Movistaria. Kaudesta 2015 lähtien hän kilpailee CCC-Sprandi-Polkowice:ssa . Hänen pääasiallisena tehtävänään on ollut toimia apuajajana tallinsa kapteeneille, mutta uudessa seurassaan hän saanee toimia myös kapteenina. Hän on parhaimmillaan etappikilpailuissa ja vuoristossa.


title: Sylwester Szmyd

text: Lähteet: Cycling Archives, Cyclingbase


title: Kiinalainen kulttuuri

text: Kiinalainen kulttuuri (yksinkertaistetut merkit: 中华文化; perinteiset merkit: 中華文化; pinyin: Zhōnghuá wénhuà) on yksi maailman vanhimmista kulttuureista ja kehittynyt tuhansien vuosien aikana. Alue, jolla kulttuuri on hallitseva, kattaa suuren maantieteellisen alueen Itä-Aasiassa. Tavat ja perinteet vaihtelevat suuresti eri maakuntien ja kaupunkien välillä. Kiina on yksi maailman suurista sivistysmaista, jonka korkeakulttuurilla on pisin yhtäjaksoinen jatkumo. Kulttuurin omaleimaisuus näkyy keramiikassa, arkkitehtuurissa, musiikissa, kirjallisuudessa, ruuassa, taiteessa, filosofiassa ja uskonnoissa. Monet Kiinan naapurimaat (esimerkiksi Korea, Japani ja Vietnam) ovatkin kulttuurinsa velkaa kiinalaisille, jotka ovat kauan pitäneet itseään ei ainoastaan parhaana vaan myös ainoana sivistysmuotona.


title: Kiinalainen kulttuuri

text: Tällainen asenne olikin omiaan lisäämään kulttuurin vanhoillista ja taaksepäinkatsovaa luonnetta, minkä seurauksena oli vääjäämätön teknologinen, hallinnollinen ja yhteiskuntarakenteellinen taantumus. Eurooppalaisten maahantunkeutuminen 1800-luvulla tarkoitti välitöntä uudistumista. Kiina modernisoitui hitaasti, mikä johtui kiinalaisen yhteiskunnan tuhansia vuosia vanhasta perusrakenteesta. Kiinan sisällissodan voittaneet Mao Zedongin johtamat kommunistit pyrkivätkin korvaamaan vanhan yhteiskunnan ja kulttuurin sosialismilla. Kommunistien käynnistämässä kulttuurivallankumouksessa tuhoutui kulttuuriaarteita kuten temppeleitä, hautoja ja kirjallisuutta, minkä seurauksena perinteisen kulttuurin painopiste siirtyi Taiwaniin, Hongkongiin ja Singaporeen. Maon kuoleman jälkeen kulttuuri on alkanut kuitenkin elpymään Manner-Kiinassa.


title: Kiinalainen kulttuuri

text: Kiinan kirjallisuus on kiinan kirjoitusjärjestelmän varhaisuuden vuoksi kehittynyt jo muinaisina aikoina. Varsinaisen kertomakirjallisuuden kehitys pääsi vauhtiin vasta 1300-luvulla. Tätä varhaisempi säilynyt kirjallisuus on pääosin tietokirjallisuutta, filosofisia tai uskonnollisia teoksia sekä runoutta. Näistä koulutetun ihmisen tulee tuntea "viisi klassikkoa ja neljä kirjaa". Kalligrafia on kiinalaisille sivistyksen korkein mittari. Kertomakirjallisuuden neljä pääteosta ovat Xiyouji (西游记 Lännenmatkan kertomus), Honglou meng (紅樓夢 Punaisen huoneen uni), Shui hu zhuan (水浒传 Vesirajan tai vedenvarren tarinat) ja Sanguo yanyi (三國演義 Kolmen kuningaskunnan tarinoita).


title: Kiinalainen kulttuuri

text: Merkittävimpiä ja tunnetuimpia kiinalaisen kuvataiteen muotoja ovat maisemamaalaus, kalligrafia, posliinikeramiikka ja jadeveistokset. Kiinalaisessa taiteessa tärkeää on etenkin tradition merkitys, symboliikka sekä sivellintekniikka. Kuvanveistoa ei ole perinteisesti pidetty taiteena vaan käsityönä.


title: Kiinalainen kulttuuri

text: Kiinalainen musiikki, varsinkin perinteinen musiikki, poikkeaa selkeästi länsimaisesta, niin soitinten kuin sävelkuulonkin osalta. Kun-ooppera on vanhin kiinalainen oopperalaji, hienostuneempi kuin Peking-ooppera, joka on kiinalaisen teatteritaiteen laajimmalle levinnyt ja myös länsimaissa tunnetuin muoto. Se syntyi vuonna 1790.


title: Kiinalainen kulttuuri

text: Cui Jian oli yksi ensimmäisiä kiinalaisen rock-musiikin 1980-luvun puolivälissä suosioon nostaneita. Kiinalainen näyttämötaide sisältää usein enemmän akrobatiaa kuin länsimainen. Erityisen huomattava näyttämötaiteen osa-alue on kiinalainen ooppera. Kiinalainen maalaustaide on niin ikään omaleimaista. Merkittävin juhlapäivä kiinalaisessa kalenterissa on kiinalainen uusivuosi, joka osuu gregoriaanisessa kalenterissa vuoden alkupuolelle.


title: Kiinalainen kulttuuri

text: Lautapelejä kuten shakkia, kiinalaista šakkia (xiangqi) ja piiritysšakkia (weiqi) pelataan yleisesti. Niistä järjestetään kilpailuja ja turnauksia. Weiqi on sivistyneistön peli. Xiangqi ja majiang puolestaan ovat tavallisen kansan suosiossa.


title: Kiinalainen kulttuuri

text: Kiinalainen arkkitehtuuri on säilynyt perustavilta elementeiltään yhdenmukaisena koko Kiinan perinteisen kulttuurin aikana. Kiinalaisen arkkitehtuurin tunnetuimpia ja omaleimaisimpia piirteitä ovat kaarevat katot, pagodit, pihatalot, puutarhat ja 6 000 kilometrin pituinen Kiinan muuri.


title: Kiinalainen kulttuuri

text: Siinä missä monumentaalinen eurooppalainen arkkitehtuuri hakee korkeutta, kiinalaisen arkkitehtuurin päälinjoja ovat horisontaaliset linjat. Rakennuksiin on haettu laajuuden ja leveyden vaikutelmaa korostamalla perustuksia ja yhtenäistä, usein varsin alhaalla olevaa kattolinjaa. Perinteistä kiinalaista rakentamiskulttuuria on ohjannut fengshui. Sitä on sovellettu sekä maankäyttöön, kaavoitukseen, arkkitehtuuriin että sisustukseen.


title: Kiinalainen kulttuuri

text: Kiinalla on 41 kohdetta Unescon maailmanperintölistalla. Niistä 33 on kulttuuriin kokonaan tai osittain liittyviä kohteita.


title: Kiinalainen kulttuuri

text:
Kiinalaiset elokuvat ovat alkaneet saada kansainvälistä huomiota 1900-luvun lopulla ja 2000-luvun puolella. Kiinalais-taiwanilainen "Hiipivä tiikeri, piilotettu lohikäärme" voitti neljä Oscaria. Sitä ennen kansainvälisesti tunnetuimmat kiinankieliset elokuvat tehtiin Hongkongissa.
Muita elokuvia ovat esimerkiksi Apinakuningas, Hero, Kirjava huntu, Shaolin Temple, ja Suzhou.


title: Kiinalainen kulttuuri

text: Kiinalainen keittiö käyttää paljon riisiä. Monilla alueilla etenkin Pohjois-Kiinassa vehnäpohjaiset tuotteet kuten nuudelit ovat kuitenkin yleisempiä.


title: Kiinalainen kulttuuri

text: Makumaailmassa haetaan toisiaan täydentäviä vastakohtia: makea ja suolainen, hapan ja imelä, kylmä ja lämmin. Maan eri osien keittiötä luonnehditaan usein niin, että idässä ruoka on suolaista, etelässä makeaa, lännessä tulista ja pohjoisessa hapanta.


title: Kiinalainen kulttuuri

text: Tee on tärkeä juoma. Lähinnä vihreää teetä juodaan aamuin, illoin ja ruokajuomana. Joskus on tarjolla myös mustaa tai jasmiinilla maustettua teetä.


title: Selin

text: Selin on muun muassa seuraavien henkilöiden sukunimi:


title: USS Independence (CVL-22)

text: USS Independence (runkonumerot CV-22 ja CVL-22) oli Yhdysvaltain laivaston Independence-luokan lentotukialus. Se palveli toisessa maailmansodassa.


title: USS Independence (CVL-22)

text: Alus tilattiin New York Shipbuilding Corporationilta Camdenista New Jerseystä kevyt risteilijä "USS Amsterdamina". Sen köli laskettiin 1. toukokuuta 1941 ja ennen vesille laskua se päätettiin muuttaa tukialukseksi. Alus laskettiin vesille 22. elokuuta 1942 kumminaan Rawleigh Warnerin puoliso. Se otettiin palveluskäyttöön 14. tammikuuta 1943 ensimmäisenä päällikkönään G. R. Fairlamb Jr.


title: USS Independence (CVL-22)

text: "USS Independence" liittyi 15. marraskuuta 1945 operaatio Magic Carpetiin koottuun laivasto-osastoon kuljettamaan sodasta kotiutettavia joukkoja Yhdysvaltoihin. Aluksen saapuessa 28. tammikuuta 1946 San Franciscoon alus liitettiin Bikinin atollilla tehtävien ydinkokeiden maalialukseksi. Se sijoitettiin 1. heinäkuuta tehdyn kokeen laukaisupaikan läheisyyteen eikä uponnut testissä. Se otti osaa toiseen räjäytykseen 25. heinäkuuta Kwajaleinin atollilla, jonka jälkeen se poistettiin palveluksesta 28. elokuuta 1946.


title: USS Independence (CVL-22)

text: Voimakkaasti radioaktiivinen hylky siirrettiin ensin Pearl Harboriin ja edelleen San Franciscoon lisätesteihin. Lopulta sadoilla 200-litraisilla ydinkokeiden radioaktiivisia jätteitä sisältävillä tynnyreillä lastattu hylky upotettiin Kalifornian rannikolle 29. tammikuuta 1951. Hylky on 790 metrin syvyydessä Farallonin suojelualueella. Valtaosa Independecen mukana upotetuista ydinjätteistä oli cesium-137:ää ja strontium-90:tä, joiden puoliintumisaika on 29–30 vuotta.


title: USS Belleau Wood (CVL-24)

text: USS Belleau Wood (runkonumero CVL-24) oli Yhdysvaltain laivaston Independence-luokan lentotukialus. Se palveli toisessa maailmansodassa ja Indokiinan sodassa Ranskan merivoimien "Bois Belleauna".


title: USS Belleau Wood (CVL-24)

text: Alus tilattiin New York Shipbuilding Corporationin telakalta Camdenista New Jerseystä Cleveland-luokan kevyt risteilijä "USS New Havenina" (CL-76). Sen köli laskettiin 11. elokuuta 1941. Ennen vesille laskua se päätettiin 16. helmikuuta 1942 luokitella uudelleen lentotukialukseksi runkonumerolla CV-24 ja se nimettiin "USS Belleau Woodiksi" 31. maaliskuuta. Alus laskettiin vesille 6. joulukuuta 1942 kumminaan merijalkaväen komentajan Thomas Holcombin puoliso. Se otettiin palveluskäyttöön 31. maaliskuuta 1943 ensimmäisenä päällikkönään Alfred M. Pride.


title: USS Belleau Wood (CVL-24)

text: Chesapeakenlahdella toukokuun lopulla pidetyn alkukoulutuksen ja Norfolkissa vietetyn viikon jakson alus lähti 8. kesäkuuta Länsi-Intian saaristoon vastaanottotesteihin. Alus ankkuroitui Port of Spainiin 13. kesäkuuta ja se vietti seuraavat pari viikkoa ratkaisten erilaisia ongelmia sekä läpäisten erilaisia koulutusjaksoja kuten lentotoimintaharjoitukset Parianlahdella. "USS Belleau Wood" palasi 3. heinäkuuta Yhdysvaltoihin, jossa se siirrettiin havaittujen vikojen korjaamiseksi Philadelphian laivastontelakalle. Telakalla ollessaan alus luokiteltiin uudelleen kevyeksi lentotukialukseksi 15. heinäkuuta 1943, jolloin sen runkonumero muuttui CVL-24:ksi.


title: USS Belleau Wood (CVL-24)

text: Palvelukseen palattuaan alus lähti 21. heinäkuuta kohti Panamaa läpäisten kanavan 26. heinäkuuta. Se ankkuroitui vielä samana päivänä Balboaan. Pari päivää myöhemmin alus lähti "USS Lexingtonin" ja "USS Princetonin" kanssa suojanaan kuusi saattajaa kohti Havaijia. Osasto saapui 9. elokuuta Pearl Harboriin, jossa aluksen miehistö valmistautui pari seuraavaa viikkoa Baker Islandin valtaukseen.


title: USS Belleau Wood (CVL-24)

text: Alus liitettiin TG11.2:een ja se lähti 25. elokuuta Pearl Harborista "USS Princetonin" ja seitsemän saattajan kanssa. Osasto saapui Baker Islandin edustalla 1. syyskuuta, jossa lentotukialukset varmistivat ilmatilaa pioneerien rakentaessa saarelle lentokenttää. Syyskuun puolivälissä osastoon liittyi "USS Lexington", jonka jälkeen tukialusten lentokoneet iskivät Gilbert-saarten meriliikennettä vastaan 18.-19. syyskuuta. "USS Belleau Wood" palasi 23. syyskuuta Pearl Harboriin tankattavaksi ja täydennettäväksi, jonka jälkeen se osallistui 29. syyskuuta ilmaiskuun Wakelle.


title: USS Belleau Wood (CVL-24)

text: Alus määrättiin operaatio Magic Carpetiin, jossa kuljetettiin joukkoja takaisin kotimaahan. Aluksen hangaarikannelle valmisteltiin 600 punkkaa, jonka jälkeen alukselle nousi 1248 maavoimien sotilasta sekä laivaston haavoittuneita kotiin kuljetettavaksi. Alus lähti matkaan 1. marraskuuta ja se kiinnittyi laituriin 6. marraskuuta San Pedrossa Kaliforniassa. "USS Belleau Wood" aloitti 11. marraskuuta Kaliforniasta meno-paluu matkan Guamille palaten 10. joulukuuta mukanaan 2053 matkustajaa. Kolmannelle matkalleen alus lähti 18. joulukuuta Guamille palaten 31. tammikuuta 1946 San Franciscoon.


title: USS Belleau Wood (CVL-24)

text: "USS Belleau Wood" makasi operaation jälkeen ankkurissa eri paikoissa San Franciscoa, jolloin se kävi telakalla modernisoitavana. Alus poistettiin palveluksesta 13. tammikuuta 1947 Alamedan laivaston ilmavoimien tukikohdassa ja se siirrettiin reserviin. Alus siirrettiin Ranskalle 5. syyskuuta 1953 osana tukiohjelmaa. Se palveli Ranskan merivoimissa nimellä "Bois Belleau" ennen kuin se palautettiin Yhdysvaltain laivastolle syyskuussa 1960 Philadelphian laivastontelakalla. Alus poistettiin laivaston alusrekisteristä 1. lokakuuta ja se myytiin 21. marraskuuta romutettavaksi Boston Metals Companylle.


title: Eklund

text: Eklund on muun muassa seuraavien henkilöiden sukunimi:


title: Itämeren kaupunkien liitto

text: Itämeren kaupunkien liitto (Union of the Baltic Cities, UBC) on vapaaehtoinen ja proaktiivinen kaupunkiverkosto, joka on osallistunut Itämeren alueen menestyksekkääseen kehittämiseen ja integraatioon jo vuodesta 1991. Liittoon kuuluu yli sata jäsenkaupunkia Itämeren alueelta, ja ne toimivat yhdessä alueen demokraattisen, taloudellisen, sosiaalisen, kulttuurisen ja ympäristöllisen kestävän kehityksen edistämiseksi. Liiton tärkeimpiä yhteistyökumppaneita ovat paikallisviranomaiset, joiden työ on avainasemassa alueen haasteisiin vastattaessa ja kestäviä ratkaisuja toteutettaessa. Liitto koostuu 7 eri aihealueita käsittelevästä komissiosta, joihin kuuluvat muun muassa turvallisuus-, kestävien kaupunkien- ja nuorisokomissio.


title: Itämeren kaupunkien liitto

text: Osana liiton kestävien kaupunkien komission työtä Itämeren kaupunkien liiton kestävien kaupunkien sihteeristö johtaa ja toteuttaa liiton kestävän kehityksen ohjelmaa vuosina 2016 - 2021. Hankkeiden kehittämisen ja johtamisen lisäksi sihteeristö järjestää kokouksia ja koulutusta kaupungeille, vaikuttaa päätöksenteon prosesseihin ja julkaisee ympäristölehteä. Tämän lisäksi sihteeristö ylläpitää Hyvien Käytäntöjen Tietokantaa englanniksi ja venäjäksi. Sihteeristö sijaitsee Turussa.


title: Ammiraglio di Saint Bon -luokka

text: Ammiraglio di Saint Bon -luokka oli Italian kuninkaallisen laivaston Italian-Turkin sodassa, Balkanin sodissa sekä ensimmäisessä maailmansodassa palvellut taistelulaivaluokka, johon kuului kaksi 1893-1902 valmistettua alusta.


title: Ammiraglio di Saint Bon -luokka

text: Regia Marinan vara-amiraali Saint Bon, josta tuli myöhemmin laivastoministeri, esitti paremmin maan laivastolle soveltuvan keskikokoisen taistelulaivan hankintaa. Muina syinä olivat aiempien alusten suuret kulut ja suuren yleisön vihamielinen suhtautuminen suurisuuntaisiin puolustushankkeisiin. Saint Bonin kuoltua viransijaisena ollut Brin sekä virassa seurannut vara-amiraali Racchia tilasivat esityksen mukaiset alukset, joihin kuitenkin tehtiin joitakin muutoksia.


title: Ammiraglio di Saint Bon -luokka

text: Alusten vapaakorkeus oli pieni eli ainoastaan noin kolme metriä vesirajasta kannelle ja niihin oli asennettu pääaseiksi neljä kappaletta 10 tuuman 40 pituuskaliiperin tykkiä kahteen torniin. Apuaseina oli kahdeksan kuuden tuuman 40 pituuskaliiperin ja kahdeksan 4,7 tuuman 40 pituuskaliiperin tykkiä.


title: Ammiraglio di Saint Bon -luokka

text: Ne jäivät uppoumaltaan ja aseistukseltaan jonnekin taistelulaivojen ja risteilijöiden välille, mutta niiden nopeus oli ainoastaan 18 solmua.


title: Jalkapallon naisten maailmanmestaruuskilpailut 2015

text: Vuoden 2015 jalkapallon naisten maailmanmestaruuskilpailut olivat seitsemännet FIFA:n järjestämät naisten maailmanmestaruuskilpailut. Ne pelattiin Kanadassa 6. kesäkuuta – 5. heinäkuuta 2015. Turnauksen voitti Yhdysvallat, joka voitti loppuottelussa Japanin. Mestaruus oli Yhdysvaltojen kolmas. Kolmanneksi sijoittui Englanti, joka voitti pronssiottelussa Saksan.


text: Kanadan kisoissa lopputurnaukseen pääsi ensimmäistä kertaa 24 maata.


text: Kisoja haki yhteensä kaksi valtiota, Kanada ja Zimbabwe. Zimbabwe veti hakemuksensa pois ennen valintaa. Lopputurnaus myönnettiin Kanadalle maaliskuussa 2011. Kanada järjesti turnauksen esikisoina naisten alle 20-vuotiaiden maailmanmestaruuskilpailut.


text:
Joukkueet jaettiin kuuteen lohkoon, joissa jokaisessa oli neljä joukkuetta. Joukkueet pelaavat lohkossaan kaikkia vastaan yhden ottelun. Sijoitus lohkossa määräytyy seuraavasti:
Jos kaksi tai useampi joukkue on edelleen tasoissa, määräytyy sijoitus seuraavasti:


text: Kaikki ajat ovat paikallista aikaa.


text:
Neljä parasta lohkossaan kolmanneksi sijoittunutta joukkuetta pääsee jatkoon.
Neljännesvälierät pelattiin 20.−23. kesäkuuta.


text: Puolivälierät pelattiin 26. ja 27. kesäkuuta.


text: Välierät pelataan 30. kesäkuuta ja 1. heinäkuuta.


text:
Pronssiottelu pelattiin 4. heinäkuuta Edmontonissa.
Loppuottelu pelattiin 5. heinäkuuta Vancouverissa.
Turnauksen parhaaksi pelaajaksi valittiin Yhdysvaltojen Carli Lloyd. Toiseksi parhaaksi valittiin Ranskan Amandine Henry ja kolmanneksi Japanin Aya Miyama. Turnauksen paras maalintekijä ja kultainen kenkä -palkinnon saaja oli Saksan Célia Šašić. Lloyd teki yhtä monta maalia, mutta Šašić pelasi vähemmän aikaa, jolloin palkinto myönnettiin saksalaiselle. Turnauksen parhaaksi maalivahdiksi valittiin Yhdysvaltojen Hope Solo, parhaaksi nuoreksi pelaajaksi Kanadan Kadeisha Buchanan. Turnauksen Fair Play -palkinnon sai Ranska, joka otti vain kolme varoitusta pelaamissaan viidessä ottelussa.


title: Talvisalon koulu

text:
Talvisalon koulu on peruskoulu Savonlinnassa.
Peruskorjauksen jälkeen Pihlajaveden erityiskoulu muutti Talvisalon koulun tiloihin ja koulut yhdistyivät Talvisalon kouluksi vuoden 2011 alusta. Tuolloin koulun oppilasmäärä nousi noin 350 oppilaaseen.
Savonlinnan kaupungin länsipuolen alakoulujen 6. luokan oppilaiden siirtyivät opiskelemaan Talvisaloon 2011 syksyllä. Sitä ennen koulu oli pelkkä yläaste. Syksyllä 2018 Talvisalon koulun toiminta laajeni käsittämään myös toisen toimipisteen Heikinpohjassa, vanhoissa opettajankoulutuslaitoksen tiloissa Itä-Suomen yliopiston lakkautettua Savonlinnan normaalikoulun toiminnan osana opettajankoulutuslaitoksen siirtoa Joensuuhun. Heikinpohjan toimipisteessä toimivat luokat 1-6 ja päätoimipisteessä Talvisalossa luokat 7-9.


title: Caracciolo-luokka

text: Caracciolo-luokka oli Italian kuninkaallisen laivaston 1912-1913 suunnittelema taistelulaivaluokka, jonka neljä alusta tilattiin 1914. Ne eivät kuitenkaan koskaan valmistuneet ja ainoastaan yksi laskettiin vesille ennen romuttamista.


title: Caracciolo-luokka

text: Alusten piti vastata Britannian kuninkaallisen laivaston Queen Elizabeth -luokan taistelulaivoja ja ne olivat samalla vastine Itävalta-Unkarin laivaston Ersatz Monarch -luokan aluksille.


title: Caracciolo-luokka

text: Insinöörikontra-amiraali Edgardo Ferratin suunnittelemat alukset piti aseistaa kahdellatoista 15 tuuman ja kahdellakymmenellä kuuden tuuman tykillä. Teräksen ja muun materiaalin puute sekä laivaston hävittäjien, sukellusveneiden ja keveiden alusten tarve pakottivat laivaston luopumaan taistelulaivojen valmistuksesta. "Caracciolon" valmistus keskeytettiin maaliskuussa 1916, jolloin 900 tonnia aluksen rungosta oli tehty. Työtä jatkettiin lokakuussa 1919 ja alus saatettiin vesillelasku kuntoon. Aluksen runko myytiin 25. lokakuuta 1920 Navigazione Generale Italiana varustamolle, joka suunnitteli sen muuttamista rahtialukseksi. Työt aluksella kuitenkin keskeytettiin ja runko romutettiin. "Colombon" työt keskeytettiin maaliskuussa 1916, jolloin 12,5 prosenttia rungosta oli rakennettu ja viisi prosenttia koneista tehty. Aluksen työstä oli tehty kaikkiaan noin 5,5 prosenttia. "Colonnan" ja "Morosinin" työt keskeytettiin lähes heti kölinlaskun jälkeen. Aluksista oli ollut tarkoitus ottaa palvelukseen kolme ensimmäistä 1917 ja neljäs 1918.


title: Alijännitesuoja

text: Alijännitesuoja on laite, joka keskeyttää sähkön läpipääsyn jännitteen laskiessa liian alas.


title: Alijännitesuoja

text: Laitetta käytetään esimerkiksi metalli- ja puualalla. Sähkökatkoksen tullessa laite sammuu, eikä käynnisty ennen virtojen palaamista ja käyttäjän kuittaamista alijännitesuojaan. Näin vältytään mahdollisilta vahingoilta, joita saattaa tulla esimerkiksi käden ollessa laitteen alla sähkökatkoksen aikana.


title: In Paradisum

text: In Paradisum on power metal -superyhtye Symfonian ensimmäinen ja ainoaksi jäänyt albumi. Se julkaistiin vuonna 2011.


title: In Paradisum

text: Albumi debytoi Suomen virallisen listan sijalla 9.


title: Erkki Ala-Honkola

text: Erkki Ala-Honkola (s. 30. joulukuuta 1934 Kuortane) on suomalainen ampumahiihtäjä.


title: Erkki Ala-Honkola

text: Ala-Honkola sijoittui Altenbergin MM-kilpailuissa 1967 kuudenneksi 20 kilometrin kilpailussa saatuaan ammunnasta 13 sakkominuuttia. Samana vuonna hän voitti Grenoblen esiolympialaisissa viestin. Pohjoismaiden mestaruuden hän voitti 20 kilometrillä vuonna 1966 kukistaen muun muassa samana vuonna maailmanmestaruuden voittaneen Norjan Jon Istadin sekä viestissä vuonna 1968. SM-kisoissa hän saavutti hopeaa vuonna 1964 ja pronssia vuonna 1966. Hänen seuransa oli Kuortaneen Kunto. Ammatiltaan Erkki Ala-Honkola oli maanviljelijä.


title: Simo Halonen

text: Simo Halonen (s. 21. maaliskuuta 1947 Taipalsaari) on suomalainen ampumahiihtäjä.


title: Simo Halonen

text: Halonen innostui ampumisesta ja hiihtämisestä vasta jäätyään puolustusvoimien palvelukseen ja aloitti varsinaisen ampumahiihtoharjoittelun 25-vuotiaana. Jo vuonna 1974 hän voitti Pohjoismaiden mestaruuden 10 kilometrillä sekä saavutti Minskin MM-kilpailuissa viestissä hopeaa ja 10 kilometrin kilpailussa viidennen sijan seitsemän sekuntia pronssimitalistille hävinneenä. Seuraavana vuonna hän voitti Anterselvan MM-kilpailuissa kultaa viestissä, mutta vuoden 1976 Innsbruckin olympialaisiin hän ei päässyt jalkansa loukkaantumisen vuoksi, ja myös myöhempinä vuosina loukkaantumiset haittasivat hänen uraansa. Viestissä hän saavutti MM-hopeaa vielä vuosina 1977 ja 1979 sekä Pohjoismaiden mestaruuden vuosina 1975–1977.


title: Simo Halonen

text: Halonen voitti Suomen-mestaruuden 20 kilometrin pienoiskivääriampumahiihdossa vuonna 1976 sekä viestissä vuonna 1982 Riihimäen Kiskoa edustaen.


title: Violaani

text: Violaani (CaMgSiO) on diopsidin sinipunainen värimuunnos. Diopsidi mineraali, jonka muunnos violaani, koostuu, kalsiumista, magnesiumista, piistä ja hapesta. Violaani sisältää kaikkia näitä alkuaineita, mutta osa magnesiumista on korvattu mangaanilla. Mitä enemmän mangaania on, sitä voimakkaampi väri. Violaani pinta näyttää vahamaiselta, koska kalsiumi aiheuttaa sen, niin kuin: Kalsiitissa, kipsissä ja dolomiittissa. Violaani on yksi maailman harvinaisimmasta mineraaleista. Violaani kuulu silikaatteihin. Kovuus on 5½ – 6½. Violaanin kovuuden aiheuttaa pii (Si). Pii on mineraalina kovaa, sekä että koostumuksena. Violaania esiintyy pieninä määrinä.


title: Kari Vähäkylä

text: Kari Vähäkylä (s. 20. elokuuta 1945 Halikko) on suomalainen ampumahiihtäjä.


title: Kari Vähäkylä

text: Vähäkylä sijoittui vuoden 1970 MM-kilpailujen viestissä neljänneksi ja 20 kilometrillä kahdeksanneksi. Hän voitti Suomen-mestaruuden viestissä vuonna 1969; Turun Urheiluliiton mestarimiehistöön kuului myös hänen isoveljensä, olympiaedustaja ja viestin MM-mitalisti Kalevi Vähäkylä.


title: Toulat

text:
Toulat on kylä Viitasaaren kaupungin koillis-itäosassa. Alueella sijaitsee muun muassa Toulauden vanha moottorirata.
Alue on kangasmetsämäistä, ja siellä sijaitsee paljon hiekkamonttuja.


title: Toulat

text: Kylällä toimii kyläseura Toulauden Terä ry. Keskuspaikkana seura käyttää Toulauden vanhaa kyläkoulua. Toulat ja naapurikylä Mäntylä järjestävät vuosittain Laturetken välillä Toulat-Mäntylä-Suovanlahti.


title: Toulat

text: Toulat kuuluu Haapaniemen äänestys- ja kalastuskuntiin. Suurimmat järvet alueella ovat Iso-Toulat ja Pieni-Toulat. Aivan itäosassa kylää sijaitsee Suvantojärvi, jossa on rauhoitettu luonnonsuojeltu lintuvesikohde Heinä-Suvanto.


title: Aleksandr Jelizarov

text: Aleksandr Matvejevitš Jelizarov (, s. 7. maaliskuuta 1952) on Neuvostoliittoa edustanut ampumahiihdon olympiavoittaja.


title: Aleksandr Jelizarov

text: Jelizarov saavutti Anterselvan MM-kilpailuissa 1975 hopeaa sekä 10 kilometrillä että viestissä. Hän voitti Innsbruckin olympialaisissa 1976 viestissä ensimmäisen osuuden ampumahiihtäjänä kultaa ja saavutti 20 kilometrillä pronssia. Samana vuonna Anterselvan MM-kilpailuissa hän saavutti 10 kilometrillä hopeaa hävittyään maanmiehelleen Aleksandr Tihonoville 3,3 sekuntia. Lillehammerin MM-kilpailuissa 1977 hän voitti vielä viestissä kultaa.


title: Ampumahiihdon maailmanmestaruuskilpailut 1976

text: Ampumahiihdon maailmanmestaruuskilpailu 1976 järjestettiin Anterselvassa, Italiassa. Ohjelmassa oli vain miesten 10 kilometrin kilpailu, joka ei kuulunut samana vuonna käytyjen olympialaisten ohjelmaan.


title: Nikolai Puzanov

text: Nikolai Vasiljevitš Puzanov (, 4. huhtikuuta 1938 – 2. tammikuuta 2008) oli Neuvostoliittoa edustanut ampumahiihdon olympiavoittaja.


title: Nikolai Puzanov

text: Puzanov sijoittui Hämeenlinnan MM-kilpailuissa 1962 henkilökohtaisella 20 kilometrin matkalla neljänneksi hiihdettyään nopeimman ajan mutta ammuttuaan kahdeksan sakkominuuttia. Joukkuekilpailussa hän voitti kultaa. Seefeldin MM-kilpailuissa 1963 hän sijoittui 20 kilometrillä kahdeksanneksi ja Innsbruckin olympiakisoissa 1964 kymmenenneksi. Elverumin MM-kilpailuissa 1965 Puzanov saavutti hopeaa sekä 20 kilometrillä että joukkuekilpailussa. Altenbergin MM-kilpailuissa 1967 saaliina oli hopeamitali viestistä. Grenoblen olympialaisissa 1968 hän voitti viestissä kultaa ja sijoittui 20 kilometrillä kuudenneksi. Vielä Zakopanen MM-kilpailuissa 1969 hän sijoittui 20 kilometrillä neljänneksi.


title: Matti Järvinen

text: Matti Järvinen oli ainakin lokakuussa 2014 Suomen kolmanneksi yleisin kutsumanimen ja sukunimen yhdistelmä. Tunnettuja Matti Järvisiä:


title: Tor Svendsberget

text: Tor Svendsberget (s. 3. marraskuuta 1947) on norjalainen ampumahiihtäjä. Hän saavutti useita MM-mitaleja 1970-luvun alkupuolella.


title: Tor Svendsberget

text: Svendsberget voitti kaksi ensimmäistä nuorten 15 kilometrin ampumahiihdon maailmanmestaruutta vuosina 1967 ja 1968. Aikuisten kilpailuissa hän avasi MM-mitalitilinsä Östersundissa 1970 sekä henkilökohtaisen 20 kilometrin että viestin hopeamitalilla. Seuraavana vuonna Hämeenlinnassa hän sai viestissä MM-hopeaa. Sapporon olympialaisissa 1972 hän sijoittui 20 kilometrillä kahdeksanneksi ja viestissä neljänneksi. Lake Placidin MM-kilpailuissa 1973 hän saavutti viestissä hopeaa ja 20 kilometrillä pronssia. Minskin MM-kilpailuissa 1974 hän sai sekä 20 kilometrillä että viestissä pronssia ja menetti 10 kilometrillä mitalimahdollisuutensa ampumalla viimeisellä ampumapaikalla kaikki laukauksensa ohi. Anterselvan MM-kilpailuissa 1975 Svendsberget sijoittui 20 kilometrillä neljänneksi. Innsbruckin olympialaisissa 1976 tuloksena oli viestin viides ja 20 kilometrin yhdeksäs sija. Vielä Hochfilzenin MM-kilpailuissa 1978 hän saavutti viestissä hopeaa.


title: Tor Svendsberget

text: Svendsberget voitti Pohjoismaiden mestaruuden viestissä vuosina 1969, 1970 ja 1974. Henkilökohtaisella 20 kilometrillä hän saavutti hopeaa vuonna 1975.


title: Apodisointi

text: Apodisointi eli apodisaatio tarkoittaa fouriermuunnosinfrapuna- eli FTIR-spektroskopiassa interferogrammin käsittelyä matemaattisella funktiolla ennen fouriermuunnosta. Käsittelyssä katkaistu interferogrammi kerrotaan apodisointifunktiolla, mikä vaimentaa katkaisusta aiheutuvia sivuhaaroja.


title: Apodisointi

text: Sana "apodisointi" voidaan johtaa kreikan sanoista ά πòδος (”ilman jalkoja”), mikä viittaa sivuhaarojen eli ”jalkojen” heikentymiseen. Termiä käytetään myös elektroniikassa ja optiikassa.


title: Apodisointi

text: Interferogrammi kuvaa ilmaisimelle osuvan säteen voimakkuutta interferometrin peilin liikkeen ja liikkeestä syntyvän optisen matkaeron funktiona. Sen jokainen piste sisältää tietoa koko fouriermuunnoksessa saatavasta spektristä. Jotta saataisiin muodostettua täydellinen spektri, fouriermuunnos pitäisi tehdä negatiivisesta äärettömästä positiiviseen äärettömään. Interferogrammin mittausmatka on kuitenkin äärellinen, koska peili ei voi liikkua rajattomasti.


title: Apodisointi

text: Matemaattisesti äärellinen mittausmatka tarkoittaa, että interferogrammi kerrotaan laatikkofunktiolla, joka saa arvon 1 mittausvälillä ja arvon 0 muualla. Näiden kahden funktion tulon fouriermuunnos on funktioiden fouriermuunnosten konvoluutio. Laatikkofunktion fouriermuunnos on sinc-funktio (muotoa sin "x" / "x"). Koska funktiolla on voimakkaat positiivisia ja negatiivisia arvoja saavat sivuhaarat, se ei ole erityisen edullinen infrapunaspektrometriassa. Jos nimittäin sinc-funktion ensimmäisen minimin kohdalle sattuisi heikko spektriviiva, tätä viivaa ei voitaisi nähdä lasketussa spektrissä. Ongelmaa pyritään kiertämään apodisoinnin avulla.


title: Apodisointi

text: Apodisoinnissa katkaistu interferogrammi kerrotaan jollakin funktiolla. Jos apodisointiin käytetään esimerkiksi kolmiofunktiota, jonka fouriermuunnos on sinc-funktio (muotoa sin "x" / "x"), sivuhaarojen voimakkuus pienenee ja niiden arvot ovat positiivisia. Samalla kuitenkin äärettömän kapean spektriviivan fouriermuunnoksen puoliarvoleveys kasvaa laatikkokatkaisuun verrattuna. Sivuhaarat pienenevätkin yleensä puoliarvoleveyden kustannuksella.


title: Apodisointi

text: Kolmiofunktion ohella yleisiä apodisointifunktioita ovat puolisuunnikasfunktio, Blackmanin ja Harrisin funktio sekä Nortonin ja Beerin heikko, keskitasoinen ja vahva funktio. Apodisointifunktioiden ominaisuuksia ovat tutkineet Kauppinen ym., Harris sekä Norton ja Beer.


title: Apodisointi

text: FTIR-spektroskopiassa on yleensä suositeltavaa käyttää jonkinlaista apodisointia, jos spektrissä on nimellistä erotuskykyä kapeampia vöitä. Jos spektriviivat ovat erotuskykyä leveämpiä, apodisointi tasoittaa spektriä mutta heikentää muuten spektrin laatua. Valittava apodisointifunktio riippuu siitä, mitä ollaan mittaamassa.


title: Apodisointi

text: Viitteet:


title: William Warham

text: William Warham (n. 1450–1532) oli Canterburyn arkkipiispa 24. tammikuuta 1504 – 22. elokuuta 1532. Sitä ennen hän toimi Lontoon piispana 1502–1503.


title: Dieter Speer

text: Dieter Speer (s. 24. helmikuuta 1942 Liegnitz) on itäsaksalainen ampumahiihdon maailmanmestari.


title: Dieter Speer

text: Kestävyysjuoksua harrastanut ja maastohiihdossa Itä-Saksan mestaruuskilpailuissa 30 kilometrin hopeaa vuonna 1966 saavuttanut Speer sijoittui ampumahiihtäjänä Grenoblen olympialaisissa 1968 viestissä kuudenneksi ja 20 kilometrillä 18:nneksi. Östersundin MM-kilpailuissa 1970 hän saavutti viestissä pronssia ja sijoittui 20 kilometrillä neljänneksi saatuaan viimeisessä ammunnassa kolme sakkominuuttia. Hämeenlinnan MM-kilpailuissa 1971 hän voitti 20 kilometrillä kultaa yli 28 sekunnin erolla neuvostoliittolaiseen Aleksandr Tihonoviin. Sapporon olympialaisissa 1972 hän saavutti viestissä pronssia ja sijoittui 20 kilometrillä 13:nneksi. Lake Placidin MM-kilpailuissa 1973 hän saavutti vielä viestissä pronssia.


title: Astypálaia

text: Astypálaia (; myös "Astipálea") on Kreikan saari, joka kuuluu Dodekanesian saariryhmään. Se on yksi saariryhmän kahdestatoista pääsaaresta. Saaren pinta-ala on 96,9 neliökilometriä ja asukasluku 1 334 (vuonna 2011). Hallinnollisesti Astypálaia kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen. Saaren pääkylä on Astypálaian kylä.


title: Astypálaia

text:
Astypálaia sijaitsee Välimereen kuuluvassa Egeanmeressä. Se on Dodekanesian läntisin saari ja sijaitsee Kykladien ja Dodekanesian saarten puolessa välissä erillään muista saariryhmänsä saarista. Aiemmin se itse asiassa luettiin kuuluvaksi Kykladeihin. Astypálaian lähimmät suuremmat saaret ovat Amorgós luoteispuolella, Anáfi lounaispuolella, Sýrna kaakkoispuolella ja Kos itäkoillisessa.
Astypálaia on jotakuinkin perhosen muotoinen. Vuoristoinen saari muodostuu kahdesta niemimaasta, joiden välillä on kapeimmillaan vain 105 metriä leveä mutta korkea kannas. Saaren leveys on suurimmillaan 18 km ja pituus 13 km pinta-alan ollessa noin 97 km. Saaren rannikko on hyvin rikkonainen ja täynnä lahtia ja pienempiä poukamia. Saaren korkein kohta on Várdia (482 metriä). Saari on huomattavasti muita Dodekanesian pääsaaria harvemmin asuttu.


title: Astypálaia

text: Astypálaia kuuluu hallinnollisesti Astypálaian kuntaan, johon kuuluu myös pienempiä lähisaaria.


title: Astypálaia

text: Saaren suurimmat asutukset ovat pääkylä ja pääsatama Astypálaian kylä eli Chóra (1 055 asukasta), Análipsi eli Maltezána (159), Livádia (110) ja Vathý (10). (Katso myös: Luettelo Astypálaian kunnan kylistä ja saarista.)


title: Astypálaia

text: Kreikkalaisessa mytologiassa Astypalaia oli Foiniksin ja Perimeden tytär. Hän synnytti kaksi poikaa suhteesta, jossa Poseidon astui hänet siivekkään kalahäntäisen leopardin hahmossa. Pojat olivat Ankaios, josta tuli Sámoksen kuningas ja Eurypylos, josta tuli Kosin kuningas. Astypálaian epäillään saaneen nimensä poikien äidin mukaan.


title: Astypálaia

text: Saari asutettiin jo esihistoriallisena aikana. Kaivaukset ovat osoittaneet ensimmäisten asukkaiden olleen foinikialaisia ja kaarialaiset. Myöhemmin saarta ovat asuttaneet minolaiset, mykeneläiset ja megaralaiset. Antiikin aikana saari tunnettiin myös nimillä "Pyrra", "Pylaia", "Theon", "Trapeza" ja "Ikhthyoessa".


title: Astypálaia

text: Bysantin aikana saari kuului Egean liittoon. Venetsialaiset ottivat saaren haltuunsa vuonna 1207, ja pitivät valtaa vuoteen 1522 asti. Venetsian vallan aikana saari tunnettiin nimimuodoissa "Astropalia" ja "Stampalia".


title: Astypálaia

text: Saari osallistui Kreikan vapaussotaan (1821–1829), mutta jäi Turkin hallitsemaksi. Kerrotaan, että kun Kreikan ja Turkin raja vedettiin vuonna 1830, Astypálaia jäi epätarkan kartan vuoksi vahingossa Turkin puolelle. Tämän seurauksena se joutui erilleen muista Kykladeista ja päätyi osasi Dodekanesiaa. Italia valtasi saaren vuonna 1912. Saari liitettiin Kreikkaan toisen maailmansodan jälkeen vuonna 1948.


title: Astypálaia

text: Astypálaian nähtävyyksiin kuuluvat muun muassa Astypálaian kylän venetsialaisaikainen linna ("Kástro"), joka sijaitsee antiikin aikaisen akropoliin eli linnavuoren paikalla, sekä Análipsin roomalaisaikaisen kylpylän rauniot mosaiikkeineen. Lisäksi saarella on useita luostareita, joihin kuuluvat muun muassa Panagía Poularianín ja Pyhän Johanneksen luostarit.


title: Astypálaia

text: Saaren pääsatama on Astypálaian kylä. Sieltä on yhteys muun muassa Pireukseen sekä lähisaarille. Astypálaian lentoasema, josta on lentoja Ateenaan, sijaitsee saaren keskiosissa Astypálaian kylästä noin 12 kilometriä koilliseen.


title: Sten Stensen

text: Sten Stensen (s. 18. joulukuuta 1947 Drammen) on norjalainen pikaluistelun maailmanmestari ja olympiavoittaja, joka kuului maansa edustusjoukkueeseen vuosina 1969–1978.


title: Sten Stensen

text: Stensen saavutti Sapporon olympialaisissa 1972 pronssimitalin 5 000:lla ja 10 000 metrillä. Seuraavana vuonna hän saavutti yleisluistelun MM-kilpailuissa hopeaa. Vuonna 1974 hän voitti Inzellin MM-kilpailuissa kultaa ja sijoittui EM-kilpailuissa kuudenneksi. Vuonna 1975 hän voitti EM-kultaa mutta jäi MM-kilpailuissa neljänneksi.


title: Sten Stensen

text: Innsbruckin olympialaisissa 1976 Stensen voitti kultaa 5 000 metrillä ja saavutti hollantilaisen Piet Kleinen takana hopeaa 10 000 metrillä. Samana vuonna hän oli sekä EM- että MM-kilpailuissa hopealla; edellisissä häntä parempi oli maanmies Kay Arne Stenshjemmet ja jälkimmäisissä Piet Kleine. Samana vuonna Stensen luisteli kahdesti 10 000 metrillä maailmanennätyksen: tammikuussa hän luisteli Oslossa ajan 14.50,31 ja maaliskuussa Medeossa hän otti ennätyksen Piet Kleinelta takaisin ajalla 14.38,08. Vuonna 1977 Stensen saavutti vielä MM-pronssia ja EM-hopeaa.


title: Jimmy Vicaut

text: Jimmy Vicaut (s. 27. helmikuuta 1992 Bondy) on ranskalainen pikajuoksija.


title: Jimmy Vicaut

text: Vicaut sijoittui 100 metrin juoksussa seitsemänneksi alle 18-vuotiaiden MM-kilpailuissa 2009 ja kolmanneksi alle 20-vuotiaiden MM-kilpailuissa 2010. Vuoden 2011 alle 20-vuotiaiden EM-kilpailuissa hän voitti kultaa 100 metrin juoksussa ennätyksellään 10,07 s ja pikaviestissä Ranskan joukkueessa.


title: Jimmy Vicaut

text: Barcelonan EM-kilpailuissa 2010 hän voitti Euroopan-mestaruuden Ranskan pikaviestijoukkueessa. Daegun MM-kilpailuissa 2011 hän sijoittui 100 metrin juoksussa kuudenneksi ja juoksi ankkuriosuuden toiseksi sijoittuneessa Ranskan pikaviestijoukkueessa. Helsingin EM-kilpailuissa 2012 Vicaut sijoittui 100 metrin juoksussa toiseksi ajalla 10,12. Hän hävisi maanmiehelleen Christophe Lemaitrelle kolme sadasosasekuntia. Lontoon olympialaisissa 2012 hän karsiutui 100 metrin välierissä ja sijoittui pikaviestissä alun perin neljänneksi, mutta sai myöhemmin pronssia kun Yhdysvaltain joukkue hylättiin Tyson Gayn dopingkäryn takia. Sisäratojen EM-kilpailuissa 2013 Vicaut voitti 60 metrin juoksun ajalla 6,48. Saman vuoden Moskovan MM-kilpailuissa hän karsiutui 100 ja 200 metrin välierissä.


title: Jimmy Vicaut

text: 4. heinäkuuta 2015 Pariisin Timanttiliigan osakilpailussa Vicaut sivusi 100 metrin Euroopan ennätystä 9,86 s. Pekingin MM-kilpailuissa 2015 hän oli 100 metrillä kahdeksas. Hän sivusi Euroopan-ennätystä 9,86 s toistamiseen 7. kesäkuuta 2016 kotikentällään Montreuil´ssä. Amsterdamin EM-kilpailuissa 2016 hän sai pronssia 100 metrillä ajalla 10,08 ja hopeaa 4 × 100 metrin viestissä. Rio de Janeiron olympialaisissa 2016 hän sijoittui 100 metrillä seitsemänneksi ja Lontoon MM-kilpailuissa 2017 kuudenneksi.60 metrin juoksu (sisäradat): 6,48 s (2013)


title: Henrik Ojamaa

text: Henrik Ojamaa (s. 20. toukokuuta 1991 Tallinna) on virolainen jalkapalloilija, pelipaikaltaan hyökkääjä tai laitalinkki. Hän edustaa Puolan pääsarjan Legia Varsovaa.


title: Henrik Ojamaa

text: Kesäkuussa 2013 Ojamaa siirtyi Motherwellistä Puolan hallitsevaan mestariin Legia Varsovaan.


title: Boris Šilkov

text: Boris Arsenjevitš Šilkov (; 28. kesäkuuta 1927 Arkangeli – 27. kesäkuuta 2015 Pietari) oli Neuvostoliittoa edustanut pikaluistelun maailmanmestari ja olympiavoittaja.


title: Boris Šilkov

text: Šilkov saavutti yleisluistelun MM-kilpailuissa hopeaa Helsingissä 1953. Yksittäisistä matkoista, joilla ei jaettu erillisiä mitaleja, hän oli nopein 1 500 metrillä. Vuonna 1954 hän voitti Sapporossa maailmanmestaruuden ja Davosissa Euroopan-mestaruuden ja oli molemmissa kisoissa nopein 1 500 metrillä. Vuoden 1955 tammikuussa Šilkov paransi Medeossa 5 000 metrin maailmanennätystä 18,4 sekuntia aikaan 7.45,6. Vähän myöhemmin hän epäonnistui Falunin EM-kilpailuissa mutta saavutti Moskovassa MM-pronssia oltuaan 500 metrillä toiseksi ja 1 500 metrillä kolmanneksi nopein.


title: Boris Šilkov

text: Cortina d’Ampezzon olympialaisissa 1956 Šilkov voitti kultaa 5 000 metrillä olympiaennätysajalla 7.48,7 ja sijoittui seuraavana päivänä 1 500 metrillä kahdeksanneksi. Saman vuoden MM-kilpailuissa Oslossa hän sijoittui viidenneksi. Vuonna 1957 hän saavutti vielä MM-hopeaa ja sijoittui vuonna 1958 Eskilstunan EM-kilpailuissa seitsemänneksi oltuaan nopein 500 metrillä.


title: Boris Šilkov

text: Myöhemmin uransa jälkeen 1960-luvulla Šilkov toimi valmentajana ja urheilukeskusten suunnittelijana.


title: Astu tarinaan

text: Astu tarinaan on suomalainen keskusteluohjelmasarja, jota esitettiin SuomiTV-kanavalla, kanavapaikalla 12. Ohjelmaa isännöi "Kakola-sarjasta" tuttu Markku "Kure" Tuppurainen. Ohjelmasarja on IRR-TV:n tuotantoa.


title: Astu tarinaan

text: Ohjelmassa vierailee tunnettuja suomalaisia ja heidän kanssaan keskustellaan syvällisesti elämästä. Ohjelmassa ovat vierailleet muun muassa Mitro Repo, Joel Hallikainen, Sakari Orava, Päivi Räsänen, Timo Soini, Jukka Tolonen, Lauri “Late” Johansson, Heikki Hursti.


title: Astu tarinaan

text: Astu tarinaan sarjaa esitetään edelleen nyt AlfaTV-kanavalla.


title: Norjan iskut 2011

text: Norjan iskut 2011 olivat eteläisessä Norjassa perjantaina 22. heinäkuuta 2011 tehdyt kaksi terrori-iskua. Niistä ensimmäinen tapahtui Oslon keskustassa, jossa räjähti yksi autopommi. Tämän jälkeen tapahtui ampuma-aseilla suoritettu joukkomurha Utøyan saarella Oslon lähistöllä, josta otettiin kiinni Anders Behring Breivik. Hän tunnusti pian tehneensä molemmat iskut ja sai niistä 21 vuotta vankeutta. Utøyan isku on kaikkien aikojen tuhoisin yhden henkilön suorittama joukkoampuminen kuolleiden määrällä mitattuna.


title: Norjan iskut 2011

text: Breivik oli osallistunut useita vuosia internet-foorumeiden keskusteluihin, joiden aiheena olivat islamin ja maahanmuuton väitetyt vaarat. Ei ole selvillä, milloin hän päätti turvautua väkivaltaan. Aiemmin hän oli ollut mielipiteiltään maltillisempi ja yksi hänen parhaista ystävistään oli ollut muslimi.


title: Norjan iskut 2011

text: Hän oli useiden vuosien ajan valmistellut salassa terroritekojaan, mutta näytellyt ulospäin täysin normaalia ihmistä. Hänen elämänsä sisälsi videopelien pelaamista, musiikin kuuntelua ja televisiosarjojen katselemista. Sunnuntaisin hän ruokaili äitinsä kanssa.


title: Norjan iskut 2011

text: Breivik haki aseenkantoluvan Glock-tyypin pistooliin ja itselataavaan karbiiniin. Hakemuksen mukaan tämä tuli kauriinmetsästystä varten. Vuonna 2010 Breivik sai ostoluvan karbiiniin, ja 17. tammikuuta 2011 hän sai luvan puoliautomaattiseen Glock 17 -pistooliin. Manifestin mukaan Breivik tilasi lannoitteet, joista valmisti räjähteet, 27. huhtikuuta 2011. Niistä hän valmisti 950 kg painavan pommin, jonka hän räjäytti Oslossa. Poliisi löysi hänen maatilansa pihalta materiaalia, josta olisi voinut tehdä suuremman 1 000–1 500 kg:n painoisen pommin; siitä kuitenkin puuttui räjäyttämiseen tarvittavia aineosia.


title: Norjan iskut 2011

text: Norjan suurin sanomalehti "Verdens Gang" kertoo Breivikin suunnitelleen iskua myös kuninkaanlinnaan ja työväenpuolueen toimistoon Oslossa. Poliisin antamien tietojen mukaan hän oli kuitenkin luopunut aikeestaan räjäyttää useita pommeja, koska niiden valmistaminen olisi kestänyt liian kauan ja iskujen toteuttaminen samaan aikaan olisi ollut liian hankalaa. Kuninkaanlinnaan hän olisi iskenyt vain sen symboliarvon takia.


title: Norjan iskut 2011

text: Autopommin räjähdys tapahtui Oslossa kello 15.26 paikallista aikaa. Lannoitepommin sisältänyt pakettiauto räjähti pääministerin toimiston ja muiden valtion hallintorakennusten välissä. Oslon keskustan hallintorakennuksissa sijaitseva Norjan pääministerin Jens Stoltenbergin toimisto kärsi pahoja vahinkoja. Räjähdyksessä kuoli 8 ihmistä ja kymmeniä loukkaantui. Pääministeri ei saanut vammoja. Pian räjähdyksen jälkeen alettiin epäillä, että kyseessä oli terrori-isku: ensimmäiset epäilyt kohdistuivat äärioikeistolaisiin liikkeisiin tai islamisteihin. Ihmisiä oli rakennuksissa loukussa vielä kaksi tuntia räjähdyksen jälkeen.


title: Norjan iskut 2011

text: Pelastuslaitos ja muut viranomaiset menivät rakennuksiin vasta noin tunti räjähdyksen jälkeen. Aftenpostenin mukaan pommi-iskussa ja attentaatissa loukkaantui vakavasti yhteensä noin 30 ihmistä.


title: Norjan iskut 2011

text: Utøyan saari sijaitsee Tyrifjorden-järvessä noin 40 km Oslosta luoteeseen. Mantereella Utøyaa vastapäätä olevalle rannalle saapui hopeanvärinen pakettiauto. Poliisiksi pukeutunut auton kuljettaja sanoi haluavansa saarelle suorittaakseen turvatarkastuksen Oslon tapahtumien johdosta. Hänellä oli luotiliivi, käsiase, kiikaritähtäimellä varustettu kivääri ja asianmukainen henkilökortti. Hänet kuljetettiin leirin omalla veneellä saarelle, jossa oli meneillään Norjan työväenpuolueen nuorten kokousleiri.


title: Norjan iskut 2011

text: Mies saapui päärakennuksen pihalle ja kutsui nuoret koolle. Heistä ainakin suurin osa saapui paikalle. Mies totesi Aftonbladetin mukaan: "Minulla on tärkeää tiedotettavaa, tämä ei ole vaarallista", ja aloitti sen jälkeen ampumisen. Saarella oli tapahtumahetkellä 14–18-vuotiaita nuoria yli 500. Surmansa sai 69 henkeä, aluksi puhuttiin suuremmastakin määrästä, 84 tai yli 90. Myöskään loukkaantuneiden määrää ei osattu aluksi kertoa täsmällisesti. CNN:n mukaan heitä olisi ollut 90, myöhemmin luvuksi selvisi 66. Osa uhreista oli vakavasti loukkaantuneita. Isku tehtiin noin kaksi tuntia räjähdyksen jälkeen. Osa pakoonpyrkineistä nuorista kuoli hukkumalla yrittäessään uida pois saarelta.


title: Norjan iskut 2011

text:
Ampuja soitti poliisille verityön jälkeen kolmen sekunnin puhelun jossa sanoi "tehtävän olleen nyt suoritettu ja antautuvansa Delta Forcelle".
Ampujaksi osoittautui sama henkilö kuin pommien asettaja, Anders Behring Breivik. Hän ei vastustellut pidätystä, kun poliisi saapui saarelle. Kun hänet pidätettiin, hän sanoi "Olen valmis nyt". Asianajajansa mukaan Breivik oli pidätyksen aikana huumeiden vaikutuksen alaisena ja puhui sekavia. Oman päiväkirjansa mukaan Breivik oli nauttinut runsaasti anabolisia steroideja ennen iskuja.


title: Norjan iskut 2011

text: Oslon poliisin mukaan leirisaarelta löytyi räjähtämättä jääneitä räjähteitä, joista ainakin yksi jouduttiin purkamaan. Helikopteri kuljetti Utøyan saarelta ihmisiä Ullevålen sairaalaan. Haavoittuneita kuljetettiin veneillä. Sukeltajat etsivät ruumiita vedestä.


title: Norjan iskut 2011

text: Pääministeri Jens Stoltenbergin oli ollut tarkoitus vierailla leirillä 23. heinäkuuta. Hän matkusti tapaamaan terrori-iskusta selvinneitä nuoria ja heidän vanhempiaan läheiseen Sundvolleniin, mihin oli järjestetty evakuointi saarelta. Vierailun yhteydessä poliisi pidätti Sundvollenissa puukkoa mukanaan kuljettaneen miehen, jolla ei kuitenkaan ollut ollut osuutta terroritekoihin.


title: Norjan iskut 2011

text: Aluksi poliisi ilmoitti, että ampujia oli yksi, mutta muutti kantaansa, sillä silminnäkijöiden havaintojen perusteella miehiä saattoi olla kaksikin. Yksi syy tähän oli, että havaintojen perusteella laukauksia oli tullut kahdelta eri suunnalta. VG-lehden mukaan useat silminnäkijät ovat kertoneet toisesta henkilöstä, joka ei ollut pukeutunut poliisiunivormuun. Myös uhrien korkea lukumäärä voisi viitata kahteen ampujaan. Poliisi kuitenkin toppuutteli VG:n uutisointia yleisradioyhtiö NRK:lle sanoen: "Tämä vain levittää pelkoa, mitä emme toivoisi. Tutkimme kaikki mahdollisuudet, mutta mitään konkreettista näyttöä ei ole. Emme etsi ketään erityistä", sanoi komisario Einar Aas Oslon poliisista. Ampuja kertoi poliisille tehneensä iskut yksin.


title: Norjan iskut 2011

text: Norjalaislehti VG:n mukaan poliisi pidätti Utøyan saarella Breivikin apuriksi uskotun 17-vuotiaan pojan. Hänet pidätettiin koska hän oli silmiinpistävän rauhallinen samalla kun toiset verilöylystä pelastuneet reagoivat voimakkaasti. Poikaan oli lisäksi vaikea saada kontaktia puhumalla. Poikaa kuulusteltiin jo Utøyan saarella usean tunnin ajan. Sen jälkeen hänet vietiin käsiraudoissa poliisiasemalle, missä poika joutui olemaan 17 tuntia sellissä, samalla kun hänen perheensä etsi häntä epätoivoisesti. Poliisin pelkona oli, että apuri olisi hävittänyt aseensa ja yrittänyt sitten päästä pakoon liittymällä pelastettujen joukkoon. Poliisi myönsi tehneensä tässä virheen ja on esittänyt anteeksipyyntönsä.


title: Norjan iskut 2011

text: Utøyan saaren ampumisessa kuoli Oslon poliisin mukaan 69 ja Oslon pommi-iskussa kahdeksan. Oslossa uhreja oli sekä rakennuksessa, jossa sijaitsevat pääministerin kanslia ja oikeusministeriö, että öljy- ja energiaministeriön talossa.


title: Norjan iskut 2011

text: Aftenpostenin mukaan Breivik on kertonut kuulusteluissa, että hän halusi surmata saarella vierailleen Norjan entisen pääministerin Gro Harlem Brundtlandin. Viivästyksen vuoksi ampujan suunnitelma ei toteutunut. Yksi ampujan uhreista oli Norjan kruununprinsessa Mette-Maritin lähisukulainen Trond Brentsen. Hän sai surmansa suojellessaan lapsia ja nuoria Anders Behring Breivikin ammuskelulta. Poliisina työskennellyt Berntsen oli leirillä vapaaehtoisena vartijana.


title: Norjan iskut 2011

text: Poliisi julkaisi päivittäin iskuissa kuolleiden nimiä, sitä mukaa kuin heidän henkilöllisyytensä saatiin vahvistettua. Kaikkien uhrien nimet on julkistettu.


title: Norjan iskut 2011

text: Poliisi epäili alusta alkaen pidätetyn leiriampujan liittyvän myös pommi-iskuun. Melko pian ryhdyttiin arvelemaan tekojen liittyvän paikalliseen poliittista järjestelmää vastustavaan suuntaukseen, ei kansainväliseen terrorismiin.


title: Norjan iskut 2011

text: Tekijä on vuonna 1979 syntynyt norjalainen Anders Behring Breivik, joka on tunnustanut tehneensä molemmat iskut. Poliisin mukaan Breivik ehti ammuskella saarella puolisen tuntia ennen kuin poliisi ehti paikalle.


title: Norjan iskut 2011

text:
Breivik on äärioikeistolainen poliittinen kiihkoilija, sionisti ja tekojen aikaan myös vapaamuurari
(Vapaamuurarijärjestö erotti hänet heti tekojen jälkeen). Hän on ollut Norjan edistyspuolueen jäsen vuosina 1997–2007. Oslolaisen Rauhantutkimuksen instituutin johtajan Kristian Berg Harpvikenin mukaan Breivik ei ole ääri- tai fundamentalistikristitty eikä minkään kristillisen järjestön jäsen mutta hän kannatti kristillisiä perinteitä. Sanomalehti Verdens Gangin mukaan hän pitää itseään konservatiivina ja militanttina nationalistina. Breivik on julkaissut internetissä islaminvastaisia kirjoituksia norjalaisella Document.no-sivustolla. Hän on opiskellut Oslon kauppakoulussa. The Guardian -lehden mukaan hän on ollut yhteydessä English Defence League -ryhmittymään. EDL:n johtaja kiistää kaikki yhteydet Breivikiin. Breivik on toiminut puutarhayrittäjänä, eikä hänellä ole aiempaa rikostaustaa. Norjan TV2:n mukaan hänellä oli nimelleen rekisteröity automaattiase ja pistooli. Maataloustarvikkeiden tukkukauppias on kertonut, että Breivik osti toukokuussa kuusi tonnia lannoitteita. Hän perusti pari vuotta sitten maatalousyrityksen, jonka kautta hän pystyi hankkimaan suuria määriä lannoitteita räjähteiden valmistamiseksi.


title: Norjan iskut 2011

text: Breivik on sanonut asianajajalleen, että iskut olivat hänen mielestään "hirvittäviä mutta välttämättömiä". Asianajaja Geir Lippestadin mukaan Breivik vaikuttaa vihaavan kaikkia, jotka eivät ole ääriajattelijoita, ja Lippestadin mukaan asianhaarat viittaavat siihen, että Breivik olisi mielisairas.


title: Norjan iskut 2011

text: Oikeus ei suostunut Breivikin pyyntöön saada avoimin ovin pidettävää oikeudenkäyntiä. Vangitsemisoikeudenkäynti alkoi 25. heinäkuuta klo 14 Suomen aikaa Oslon käräjäoikeudessa. Oikeuden päätöksen mukaan Breivik tuomittiin kahdeksaksi viikoksi tutkintavankeuteen. Hän oli eristyksessä 19. syyskuuta saakka, jolloin oli uusi kuuleminen. Oslon käräjäoikeus päätti tällöin jatkaa Breivikin tutkintavankeutta 14. marraskuuta saakka. Puolet tästä ajasta hän on eristettynä.


title: Norjan iskut 2011

text:
29. marraskuuta 2011 julkistetun mielentilatutkimuksen mukaan Breivik oli ampumisvälikohtauksen ja poliisitutkinnan aikana psykoottisessa tilassa ja siten syyntakeeton. Tutkimuksen mukaan hän sairastaa paranoidista skitsofreniaa. Tämän takia on mahdollista että Breivik voi välttää vankeuden ja joutua sen sijaan pakkohoitoon. Mielentilatutkimus sai osakseen runsaasti arvostelua eri tahoilta. Keväällä 2012 julkistettiin toinen mielentilatutkimus, jossa Breivikin päinvastoin todettiin toimineen täydessä ymmärryksessä. Lopullinen päätös mahdollisesta pakkohoidosta jää oikeuden päätettäväksi. Syyntakeisuudesta on muodostumassa ratkaiseva kysymys oikeudenkäynnissä. Breivik itse vastustaa pakkohoitoa ja haluaa mieluummin vankilaan.
Varsinainen oikeudenkäynti alkoi maanantaina 16. huhtikuuta 2012. Oikeudenkäyntiä ei televisioida julkisesti, mutta se välitetään useisiin käräjäoikeuksiin eri puolilla Norjaa, jossa ihmisillä on mahdollisuus seurata sitä. Oikeudenkäynnin ensimmäisenä päivänä luettiin syytteet, seuraavana päivänä alkoi Breivikin kuuleminen.
Elokuun 24. päivänä 2012 Breivik tuomittiin 21 vuodeksi vankilaan.


title: Norjan iskut 2011

text: Tutkintavankeudessa Breivikiltä kiellettiin vieraat, kirjeet ja tiedotusvälineet. Käräjäoikeuden tuomarin mukaan ei ollut kohtuutonta pitää Breivikiä eristyksissä, koska oli olemassa se mahdollisuus, että hän olisi voinut olla muiden vankien kautta yhteydessä mahdollisiin rikoskumppaneihin tai kajota todisteisiin.


title: Norjan iskut 2011

text: Breivik itse kuvasi eristystään kidutukseksi.


title: Norjan iskut 2011

text: Lokakuun puolivälissä 2011 Norjan poliisi ilmoitti, ettei se enää ano Breivikin eristämisen jatkamista lokakuun 17. päivän jälkeen. Käytännössä Breivik oli kuitenkin entiseen tapaan eristettynä ulkomaailmasta ja muista vangeista oman turvallisuutensa vuoksi. Tapauksen erikoisen laadun takia hänellä on ollut käytössään kolme 8m selliä: yksi makuutiloina, toinen työhuoneena, jossa hänellä on tietokone ilman internet-yhteyttä ja kolmas liikuntatiloina, koska hän ei voinut käyttää vankilan liikuntatiloja.


title: Norjan iskut 2011

text: Maanantaista 12. joulukuuta 2011 lähtien Breivik sai luvan lukea lehtiä, kuunnella radiota ja katsoa televisiota. Hänen asianajajansa Geir Lippestad kertoi Norjan yleisradioyhtiölle NRK:lle, että hän toimittaa Breivikille myös mapillisen lehtileikkeitä menneiltä kuukausilta, jolloin Breivikiä pidettiin eristyksessä. Vankilan viranomaiset vahvistivat Breivikin saavan seurata viestimiä kuten muutkin vankilan asukit, kuten lukea muutamia päälehtiä ja seurata tavallisia radio- ja tv-kanavia tutkintavankeutensa aikana.


title: Norjan iskut 2011

text: Norjan poliisi sai kritiikkiä tapahtumien hoidon johdosta. Utøyalla olleiden lasten vanhemmat olivat yrittäneet ottaa yhteyttä poliisiin ammuskelun aikana, mutta poliisin hälytyskeskus oli käskenyt, että lasten tulisi soittaa hätäpuhelu itse.


title: Norjan iskut 2011

text: Utøyan saaren lähellä sijaitsevalta Utvikan leirintäalueella nähtiin tapahtumat ja lähdettiin pelastamaan uivia nuoria huolimatta Breivikin heihinkin suuntautuneesta ammuskelusta, jonka rannalle jääneet huomioivat. Paikallispoliisi ei tehnyt mitään uimarien pelastamiseksi, vaan oli jäänyt odottamaan erikoisyksikön saapumista, huolimatta siitä, että siviilit olivat pelastustöissä omien henkiensä uhalla. Silminnäkijän mukaan erikoisyksikkö kävi rannalla, mutta jatkoi matkaansa paikallispoliisin kanssa sovittuun paikkaan. Erikoisjoukotkin joutuivat lopulta käyttämään siviiliveneitä päästäkseen saarelle. Kaikkiaan aikaa tuhraantui puolisen tuntia, jona aikana Breivik jatkoi ammuskelua. Asianajajan mukaan ampuja myös yritti soittaa poliisin hätänumeroon useita kertoja kertoakseen antautumisestaan, mutta ne puhelut hukkuivat yleiseen sekasortoon. Poliisin mukaan hän soitti kaksi kertaa, eikä vastannut poliisin vastasoittoihin.


title: Norjan iskut 2011

text: Norjalaisten tiedotusvälineiden mukaan Norjan suojelupoliisi PST sai varoituksen Breivikistä maaliskuussa kansainväliseltä terrorismin torjuntaan keskittyneeltä Global Shield -operaatiolta. PST ei kuitenkaan ryhtynyt selvittämään Breivikin toimia. Marraskuussa 2010 aloittaneen Global Shield -operaation tavoitteena on estää pomminrakennuksessa käytettävien tarvikkeiden, kuten kemikaalien päätyminen mahdollisten terroristien haltuun.


title: Norjan iskut 2011

text: Poliisiylijohtaja Mikko Paateron mukaan äärioikeiston toimintaa aiotaan seurata Suomessa suojelupoliisin taholta entistä tarkemmin Norjan tapahtumien jälkeen. Tampereen yliopiston historian ja filosofian laitoksen tutkijan Jussi Jalosen mukaan useat Breivikin esittämät ajatukset toistuvat Suomessa käydyssä islamia, maahanmuuttoa ja monikulttuurisuutta koskevassa keskustelussa. Samantyyppisiä ajatuksia näistä ovat Jalosen mukaan esittäneet Suomessa esimerkiksi Jussi Halla-aho, James Hirvisaari ja Sampo Terho. "Siitä ei pääse mihinkään, että Norjassa toiminut henkilö on tavallaan sellaisten ihmisten aateveli, jotka Suomessa ovat nousseet aika korkeisiin asemiin ja joiden äänet pääsevät esiin julkisessa keskustelussa", toteaa Jalonen. Breivikin manifestissa mainittu Jussi Halla-aho kuitenkin kiistää yhteydet joukkosurmaajaan ja leimaa tämän manifestin "kovin sekoilevaksi". "Tiedoksi, että en kadu mitään kirjoittamaani, enkä ota minkäänlaista vastuuta Breivikin teosta, ja aion jatkaa samalla linjalla, koska huono maahanmuutto on huonoa ja monikulttuurisuus hanurista Breivikin teosta riippumatta ja huolimatta", kirjoitti Halla-aho Facebook-sivullaan. Suomalaisen maahanmuuttokriittisen Homma-foorumin etusivulla olleessa viestissä väkivalta ja veriteot tuomittiin.


title: Norjan iskut 2011

text: Norjalainen elokuvaohjaaja Kari Anne Moe oli tekemässä dokumenttia politiikasta kiinnostuneista norjalaisnuorista kun Utøyan iskut tehtiin. Elokuvan luonne muuttui sen jälkeen. Dokumentti "Laulu nuorille" valmistui 2012.


title: Norjan iskut 2011

text: Utøyan joukkosurman muistomerkistä järjestettiin kilpailu, jonka voittajaksi valittiin maaliskuussa 2014 ruotsalaisen taiteilijan Jonas Dahlbergin ehdotus. Sen mukaan Utøyan saaren lähistöllä sijaitseva Sørbråtenin niemi katkaistaan kärjestään 3,5 metrin levyisellä kaivannolla, jonka pystysuorat seinämät päällystetään luonnonkivellä. Niemenkärjen puoleiseen seinämään kaiverretaan joukkosurman uhrien nimet ja toiselle seinämälle tulee katselutila. Kaivannon louhinnasta syntyvä maa-aines kuljetetaan Osloon ja käytetään pommin räjähdyspaikalle rakennettavaan muistomerkkiin.


title: Oleg Gontšarenko

text: Oleg Georgijevitš Gontšarenko (, 18. elokuuta 1931 Harkova, Ukraina – 16. joulukuuta 1986 Moskova) oli Neuvostoliittoa edustanut pikaluistelun maailmanmestari ja olympiamitalisti.


title: Oleg Gontšarenko

text: Gontšarenko oli ensimmäinen neuvostoliittolainen miesluistelija, joka voitti yleisluistelun maailmanmestaruuden. Hän voitti mestaruuden kolmasti: Helsingissä 1953, Oslossa 1956 ja toistamiseen Helsingissä 1958. Lisäksi hän saavutti MM-hopeaa vuosina 1954 ja 1955. Vuonna 1957 hän sijoittui MM-kisoissa neljänneksi, vuonna 1959 seitsemänneksi, vuonna 1960 yhdeksänneksi ja vuonna 1961 sijalle 12. Euroopan-mestaruuden hän voitti Oslossa 1957 ja Eskilstunassa 1958, ja lisäksi hän saavutti EM-hopeaa 1955 sekä sijoittui viidenneksi vuonna 1956, kuudenneksi vuosina 1959 ja 1960 sekä kahdeksanneksi vuonna 1961.


title: Oleg Gontšarenko

text: Cortina d'Ampezzon olympialaisissa 1956 Gontšarenko saavutti pronssia 5 000 metrillä ja 10 000 metrillä. Squaw Valleyn olympialaisissa 1960 hän sijoittui 5 000 metrillä kuudenneksi. Aktiiviuransa jälkeen Gontšarenko toimi Kansainvälisen Luisteluliiton hallinnossa sekä Neuvostoliiton luistelujoukkueiden johtajana arvokilpailuissa.


title: FIFA 12

text: FIFA 12 on EA Canadan kehittämä ja Electronic Artsin julkaisema "FIFA"-pelisarjan yhdeksästoista osa. Peli julkaistiin useimmille pelialustoille syyskuussa 2011.


title: FIFA 12

text: "FIFA 12" sisältää edeltäjiinsä verrattuna useita muutoksia. Ensimmäistä kertaa useaan vuoteen pelin käyttöliittymään on tehty merkittäviä muutoksia. Vanhat päävalikot on korvattu sivuttaissuunnassa liikkuvalla valitsimella, joka pelin pelattavuustuottaja Aaron McHardyn mukaan on ”nopeampi ja käytännöllisempi kuin ylös ja alas liikutettavat valikot”.


title: FIFA 12

text: Electronic Arts korostaa kolmea päämuutosta "FIFA 12":n pelattavuudessa uutta fysiikkamoottoria, tarkempaa pallonhallintaa sekä taktisempaa puolustuspeliä.


title: FIFA 12

text: Kaksi vuotta kehityksessä ollut paranneltu fysiikkamoottori ”Impact Engine” tuo peliin Electronic Artsin mukaan uskottavampia pelaajien yhteenottoja ja -törmäyksiä, parantaa pelaajien kestävyyden tarkkuutta ja lisää niihin tasokohtaisia eroja. Yhteentörmäyksiin on lisätty uusi animointijärjestelmä, joka muuttaa kaatumisen animaatiota fyysisten voimien ja pelaajien mukaan. Fysiikkamoottori vaikuttaa kaikkiin pelaajiin, joten jopa pallottomat pelaajat voivat kaatua tai joutua taklatuiksi. Uusi fysiikkajärjestelmä vaikuttaa myös suoraan pelaajien loukkaantumisiin ottelun aikana.


title: FIFA 12

text: Uusi taktinen puolustuspelijärjestelmä pyrkii muuttamaan suhtautumista puolustukseen asettamalla sijoittumisen, syöttöjen katkaisemisen ja taklaamisen yhtä tärkeiksi elementeiksi. Puolustaessa on entistä tärkeämpää hidastaa hyökkääjien etenemistä ja painostaa niitä tekemään virheitä. Puolustava ”painostuspainike” on poistettu "FIFA 12":sta, jotta peliin on saatu manuaalisempi puolustuskeino, vaatien enemmän tarkkuutta ja parempaa ajoitusta.


title: FIFA 12

text: Tarkemmalla pallonhallintajärjestelmällä pelaaja voi kuljettaa palloa suojatessaan sitä, jolloin pelaaja ei joudu jäämään paikoilleen vaikeissa tilanteissa. Pelaajat voivat myös liikkua hitaammin ja ottaa useammin kosketuksia palloon, jotta pallo pysyy pelaajalla tiukemmin hallussa. Tekoälyn ohjaamat pelaajat ymmärtävät myös paremmin sijaintinsa kentällä. Jos esimerkiksi pallo on lähellä sivurajaa, pelaaja pitää sitä tiukemmin hallussa, jotta rajaheittoa ei tule.


title: FIFA 12

text: Pelistä on myös poistettu joitain välianimaatioita. Esimerkiksi ennen kulmapotkua tai rajaheittoa pelaaja juoksee paikoilleen antamaan heiton tai potkun, katkon luovan animaation sijaan."FIFA 12" sai pääosin positiivista palautetta kriitikoiden keskuudessa. Sen pistekeskiarvoksi Metacriticissa vakiintui 91 prosenttia Xbox 360 -versiolla ja 92 PlayStation 3 -versiolla. IGN-verkkolehti arvioi pelin olevan uudistustensa ansiosta yksi parhaista julkaistuista jalkapallopeleistä, mutta ei kuitenkaan paras. Suomen Gamereactor kiitteli peliä onnistumisistaan eri osa-alueilla, mutta kritisoi sitä pienistä virheistään, kuten läpisyöttelyn helppoudesta ja selostajien repliikkien toistuvuudesta. Pelistä myös puuttuu Tšekin ja Ukrainan maajoukkueet.


title: Dark Souls

text: Dark Souls on From Softwaren kehittämä toimintaroolipeli. Pelin alkuperäinen versio julkaistiin syksyllä 2011 PlayStation 3:lle ja Xbox 360:lle sekä elokuussa 2012 Microsoft Windowsille. Pelistä on tulossa vuonna 2018 uusintajulkaistu Nintendo Switch, PlayStation 4 ja Xbox One -alustoille.


title: Dark Souls

text: Peliä kutsutaan Demon’s Souls -pelin henkiseksi jatko-osaksi. Peliin tehty "Artorias of the Abyss" -lisäosa kertoo ajasta 300 vuotta ennen pelin tapahtumia, kun taas jatko-osa "Dark Souls II" kertoo ajasta tuhansia vuosia ensimmäisen osan jälkeen. Trilogian viimeinen osa on "Dark Souls III".


title: Dark Souls

text: Pelin positiivinen vastaanotto on saanut useat muut videopelit ottamaan Dark Soulsista vaikutteita.


title: Dark Souls

text: Kun pelin tekijätiimin ohjaaja Hidetaka Miyazaki oli lapsi, hän piti länsimaisten fantasiakirjojen lukemisesta. Miyazaki ei kuitenkaan osannut englantia kovin hyvin, vaikka hän luki enimmäkseen englanninkielisiä fantasiakirjoja. Niinpä hän ei ymmärtänyt kaikkea mitä kirjoissa sanottiin, joten hän käytti kirjojen kuvia ja omaa mielikuvitustaan täydentämään tekstiä.


title: Dark Souls

text: Nämä kokemukset ovat heijastuneet myös Dark Soulsin tarinankerrontaan. Pelaaja kokoaa sen itse tutkimalla ympäristöä sekä halutessaan myös haastattelemalla muita pelin hahmoja.


title: Dark Souls

text:
"Dark Souls" sijoittuu muinaiseen raunioittuneeseen fantasiamaailmaan, joka on täynnä hirviöitä, ansoja sekä murhaajia. Pelihahmoa, "Chosen Undead" eli "Valittu Epäkuollut", jonka pelaaja voi itse luoda ja nimetä, ohjataan kolmannesta persoonasta.
Demon's Soulsin tapaan Dark Souls -pelin läpäiseminen vaatii pelaajilta haastavan maaston takia myös suunnistustaitoja. Tätä korostaa Dark Soulsin avoin pelimaailma.


title: Dark Souls

text: Tosin pelin kartta on "avoin" vain sen verran kuinka paljon pelaaja on löytänyt reittejä eri alueiden väliltä, ja tällaiset reitit ovat välillä maastoon piilotettuja. Pelissä suunnistamista hankaloittaa myös maaston monikerroksinen ja labyrinttimainen rakenne.


title: Dark Souls

text: Dark Soulsin kaksi valuuttaa ovat "sielu" ("soul")- ja "ihmisyys" ("humanity"). Sieluilla voi muun muassa ostaa uusia tavaroita, hankkia lisää tasoja tai oppia uuden loitsun. Ihmisyyden avulla pelaaja voi kutsua itselleen apujoukkoja, parantaa kuntoaan tai vastustaa hollow-kirouksen etenemistä muuttumalla ihmismuotoon. Mikäli pelaaja kuolee, hän tiputtaa keräämänsä sielut ja ihmisyydet, palautuen samalla epäkuolleeksi. Pelaajalla on yksi mahdollisuus hakea menetetyt sielut ja ihmisyydet takaisin, mutta jos hän kuolee toisenkin kerran, hän menettää kyseiset sielut ja ihmisyydet lopullisesti.